<MOTION LG="SK" TYPE="RE">
<COVER>
<DATE-DEPOSIT DATE="20090107">7.1.2009</DATE-DEPOSIT>
<NUM-MOTION TYPE="B6" NUM="0025" YEAR="2009"><ANCHOR ID="1" FAMILY="DOC-B" TYPE="B6" YEAR="2009" NUMBER="0025">B6‑0025/2009</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe vyhlásení Rady a Komisie</CONTENT></PARA>
<PARA>
	<CONTENT>v súlade s článkom 103 ods. 2 rokovacieho poriadku</CONTENT></PARA>
<PARA>
	<CONTENT>predkladajú Salvatore Tatarella, Ryszard Czarnecki, Konrad Szymański, Hanna Foltyn-Kubicka a Adam Bielan</CONTENT></PARA>
<PARA>
	<CONTENT>v mene skupiny UEN</CONTENT></PARA>
<PARA>
	<CONTENT>o pripomínaní si 11. júla ako dňa spomienky na obete masakru v Srebrenici</CONTENT></PARA>
</TITLE-COV><NUM-PE NUM="416.148">PE416.148</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="2" FAMILY="DOC-B" TYPE="B6" YEAR="2009" NUMBER="0025">B6‑0025/2009</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o pripomínaní si 11. júla ako dňa spomienky na obete masakru v Srebrenici</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na Zmluvu o Európskej únii,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Európsky dohovor o ochrane ľudských práv a základných slobôd,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na Dohovor OSN o zabránení a trestaní zločinu genocídy,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na rezolúcie Bezpečnostnej rady OSN č. 827 z 25. mája 1993, č. 1244 z 10. júna 1999, č. 1551 z 9. júla 2004 a č. 1575 z 22. novembra 2004,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na správu hlavnej prokurátorky Medzinárodného trestného tribunálu pre bývalú Juhosláviu (ICTY) Carly del Ponteovej predloženú 13. júna 2005 Bezpečnostnej rade OSN,</CONTENT></PARA>
<PARA>
<SYMBOL>–</SYMBOL>
<CONTENT>zo zreteľom na svoje predchádzajúce unesenia o Bosne a Hercegovine a najmä na svoje uznesenie zo 7. júla 2005 s názvom Balkán: desať rokov po Srebrenici,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 103 ods. 2 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže východobosnianske mesto Srebrenica, ktoré Bezpečnostná rada OSN svojou rezolúciou zo 16. apríla 1993 vyhlásila za bezpečnú oblasť, padlo v júli 1995 do rúk srbských síl, ktorým velil generál Ratko Mladič pod vedením vtedajšieho prezidenta Srbskej republiky (Republika Srpska) Radovana Karadžiča,</CONTENT></PARA>
<PARA>
<SYMBOL>B.</SYMBOL>
<CONTENT>keďže v priebehu niekoľkých dní plných krviprelievania po páde Srebrenice bolo zhruba 8000 bosnianskych moslimských mužov a chlapcov, ktorí v tejto oblasti hľadali útočisko pod ochranou mierových jednotiek OSN (UNPROFOR), bez milosti popravených bosniansko-srbskými vojenskými jednotkami, ktorým velil generál Mladič, a polovojenskými jednotkami vrátane zvláštnych srbských policajných jednotiek, ktoré vstúpili na územie Bosny zo Srbska;</CONTENT></PARA>
<PARA>
<SYMBOL>C.</SYMBOL>
<CONTENT>keďže bosniansko-srbské jednotky spáchali početné porušenia Ženevského dohovoru voči civilnému moslimskému obyvateľstvu Srebrenice vrátane deportácií tisícok žien, detí a starých ľudí a znásilňovania veľkého počtu žien,</CONTENT></PARA>
<PARA>
<SYMBOL>D.</SYMBOL>
<CONTENT>keďže táto tragédia, ktorú ICTY vyhlásil za genocídu, demonštruje neschopnosť medzinárodného spoločenstva zasiahnuť do konfliktov a ochrániť nevinných a ďalej dokazuje neobyčajnú krutosť a ľahostajnosť k ľudskému životu, ku ktorým môže dochádzať v ozbrojených konfliktoch,</CONTENT></PARA>
<PARA>
<SYMBOL>E.</SYMBOL>
<CONTENT>keďže stanovenie dňa spomienky sa zdá byť najlepším prostriedkom na prejavenie úcty obetiam masakru, čím sa vyšle jasná správa budúcim generáciám,</CONTENT></PARA>
<PARA>
<SYMBOL>1.</SYMBOL>
<CONTENT>veľmi dôrazne odsudzuje masaker v Srebrenici; pripomína si obete brutálnych činov a vyslovuje týmto obetiam poctu; vyslovuje sústrasť a solidaritu s rodinami obetí, z ktorých mnohé žijú bez toho, aby mali definitívnu istotu o osude svojich blízkych; </CONTENT></PARA>
<PARA>
<SYMBOL>2.</SYMBOL>
<CONTENT>zdôrazňuje, že všetky strany, ktoré sa akýmkoľvek spôsobom zúčastnili na tejto tragickej udalosti, vrátane NATO, sa môžu z masakru v Srebrenici poučiť a predísť v budúcnosti opakovaniu chýb a ukrutností spáchaných v júli 1995;</CONTENT></PARA>
<PARA>
<SYMBOL>3.</SYMBOL>
<CONTENT>vyzýva Radu a Komisiu, aby si primeraným spôsobom pripomínali akt genocídy v Srebrenici-Potočari a navrhuje, aby sa v budúcnosti 11. júl pripomínal ako deň spomienky na obete masakru v Srebrenici;</CONTENT></PARA>
<PARA>
<SYMBOL>4.</SYMBOL>
<CONTENT>je presvedčený, že zavedenie tohto dňa spomienky by tiež mohlo byť užitočné na predchádzanie takýchto extrémne neľudských činov pri všetkých konfliktoch v budúcnosti a že v Bosne a Hercegovine by sa toto zavedenie mohlo interpretovať ako pokus o vyrovnanie sa s minulosťou krajiny, čím by sa dospelo k definitívnemu zmiereniu dvoch etnických spoločenstiev, ktoré stále stoja proti sebe a nezhodujú sa na budúcom politickom usporiadaní Bosny a Hercegoviny;</CONTENT></PARA>
<PARA>
<SYMBOL>5.</SYMBOL>
<CONTENT>uznáva uskutočnený pokrok v náročnej práci ICTY, ktorý postavil pred súd niektoré osoby zodpovedné za tieto masakre; domnieva sa však, že túto prácu treba dovŕšiť, a v tejto súvislosti vyzýva nové demokratické vlády na Balkáne a najmä srbskú a bosniansku vládu, aby plne spolupracovali s ICTY, pričom opätovne zdôrazňuje, že takáto spolupráca je nevyhnutným predpokladom pre všetky krajiny v regióne na užšiu spoluprácu s EÚ;</CONTENT></PARA>
<PARA>
<SYMBOL>6.</SYMBOL>
<CONTENT>poveruje svojho predsedu, aby toto uznesenie postúpil Rade, Komisii, vláde a parlamentu Bosny a Hercegoviny, parlamentom a vládam ďalších krajín západného Balkánu a generálnemu tajomníkovi OSN.</CONTENT></PARA></CORPUS>
</MOTION>