<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0065">O-0065/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4342">Joseph Daul</PERSON>, <PERSON ID="1845">Lutz Goepel</PERSON> a <PERSON ID="4528">Neil Parish</PERSON>, v mene skupiny <GRPOL GRPOLID="1102">PPE-DE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0065">Vec: Zvýšenie cien potravín</OBJECT><CONTENT><PARA>Výrazné zvýšenie svetového dopytu, nárast potrieb týkajúcich sa potravín, najmä v rozvíjajúcich sa krajinách, veľký dopyt po surových produktoch určených na výživu zvierat, rastúci vplyv používania poľnohospodárskych produktov na nepotravinárske účely, v prvom rade biopalív, celkový pokles zásob, zvýšenie cien ropy, špekulácie niektorých investorov a klimatické javy, ktoré znižujú úrodu prispeli k zvyšovaniu cien poľnohospodárskych surovín vo výrobe.</PARA><PARA>Toto zvyšovanie cien poľnohospodárskych výrobkov sa odráža na potravinách. Prvými obeťami tohto zvyšovania sú chovatelia, ktorí vo veľkom využívajú obilniny. Ďalšími obeťami sú samozrejme spotrebitelia, ktorých kúpna sila slabne.</PARA><PARA>Zvýšenie cien obilnín by sa mohol obmedziť prostredníctvom rozhodnutia Rady ministrov pre poľnohospodárstvo Európskej únie o dočasnom zrušení povinnosti vyňať pôdu z produkcie na rok 2008, ktoré Európsky parlament prijal 26. septembra, a prostredníctvom návrhu Komisie pozastaviť dovozné clá týkajúce sa obilnín.</PARA><PARA>Nárast ceny mlieka a surovín na výživu zvierat si však vyžaduje nové opatrenia. </PARA><PARA>Pripravuje Komisia nové opatrenia, aby predišla a čelila tendencii zvyšovaniu cien základných potravín a zabránila by tak vplyvu tohto zvyšovania na spotrebiteľov!</PARA></CONTENT></QUEST>