<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0081">O-0081/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96748">Cornelis de Jong</PERSON>, <PERSON ID="28134">Eva-Britt Svensson</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="96726">Marije Cornelissen</PERSON>, <PERSON ID="28409">Raül Romeva i Rueda</PERSON>, <PERSON ID="97017">Ulrike Lunacek</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="4532">Michael Cashman</PERSON>, <PERSON ID="28153">Britta Thomsen</PERSON>, <PERSON ID="28266">Sophia in 't Veld</PERSON>, <PERSON ID="40599">Sirpa Pietikäinen</PERSON></TI-AUTHOR></TI><OBJECT OBJID="OBJ0081">Vec: Diskriminácia voči párom rovnakého pohlavia žijúcim v manželskom zväzku alebo registrovanom partnerstve</OBJECT><CONTENT><PARA>Vo svojom oznámení s názvom Akčný plán na implementáciu Štokholmského programu (KOM(2010)0171) a v súvisiacom dokumente Memo/10/139 Komisia vysvetľuje svoje plány týkajúce sa „vytvorenia priestoru slobody, bezpečnosti a spravodlivosti pre občanov (2010 – 2014)“. Podľa článku 13 Lisabonskej zmluvy (ZEÚ) môže Komisia „prijať vhodné opatrenia na boj proti diskriminácii založenej na pohlaví, rasovom alebo etnickom pôvode, náboženskom vyznaní alebo viere, postihnutí, veku alebo sexuálnej orientácii“. V dokumente týkajúcom sa oblasti spravodlivosti, základných práv a občianstva, ktorý je súčasťou Štokholmského programu (Memo/10/139), sa neuvádza žiaden návrh na prijatie konkrétnych a vhodných opatrení zameraných na zahrnutie manželstiev a registrovaných partnerstiev medzi osobami rovnakého pohlavia do rozsahu pôsobnosti článku 2 smernice 2004/38/ES<FNREF FNIDREF="FN1"/>. Možno z toho vyvodiť, že podľa Komisie nie je zlepšenie práv partnerov rovnakého pohlavia naliehavou otázkou a jej riešenie sa dá odložiť až do roku 2014?</PARA><PARA>Je si Komisia vedomá toho, že európski partneri rovnakého pohlavia, najmä ak žijú v manželskom zväzku alebo registrovanom partnerstve, môžu byť vystavovaní priamej a nepriamej diskriminácii v práci, počas štúdia alebo pri cestovaní v EÚ napriek tomu, že takýto prístup je na základe zásady nediskriminácie stanovenej v článku 10 Zmluvy o fungovaní EÚ (ZFEÚ) zakázaný? </PARA><PARA>EÚ prijala v roku 2004 smernicu 2004/38/ES, na základe ktorej sa občanom Únie a ich rodinným príslušníkom udeľuje právo slobodne sa pohybovať a zdržiavať na území členských štátov. Súhlasí Komisia, že vzhľadom na článok 10 ZFEÚ by sa táto smernica mala vzťahovať aj na páry rovnakého pohlavia žijúce v manželskom zväzku alebo registrovanom partnerstve, ktoré sa sťahujú do iného členského štátu?</PARA><PARA>Je Komisia ochotná zmeniť smernicu 2004/38/ES tak, aby mali páry rovnakého pohlavia žijúce v manželskom zväzku alebo registrovanom partnerstve pri sťahovaní sa do iného členského štátu EÚ rovnaké práva ako heterosexuálne páry?</PARA><FN FNID="FN1">  Ú. v. EÚ L 158, 30.4.2004, s. 77.</FN></CONTENT></QUEST>