<MOTION LG="SK" TYPE="RE">
<COVER>
<DATE-DEPOSIT DATE="20061023">23.10.2006</DATE-DEPOSIT>
<NUM-MOTION TYPE="B6" NUM="0543" YEAR="2006"><ANCHOR ID="1" FAMILY="DOC-B" TYPE="B6" YEAR="2006" NUMBER="0543">B6‑0543/2006</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe otázky na ústne zodpovedanie <ANCHOR ID="2" FAMILY="DOC-B" TYPE="B6" YEAR="2006" NUMBER="0440">B6‑0440/2006</ANCHOR></CONTENT></PARA>
<PARA>
	<CONTENT>v súlade s článkom 108 odsekom 5 rokovacieho poriadku</CONTENT></PARA>
<PARA>
	<CONTENT>predkladá Karl-Heinz Florenz</CONTENT></PARA>
<PARA>
	<CONTENT>v mene Výboru pre životné prostredie, verejné zdravie a bezpečnosť potravín</CONTENT></PARA>
<PARA>
	<CONTENT>o stratégii EÚ na konferenciu o klimatických zmenách v Nairobi (COP 12 a COP/MOP 2)</CONTENT></PARA>
</TITLE-COV>
<NUM-PE NUM="379.710">PE 379.710v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="3" FAMILY="DOC-B" TYPE="B6" YEAR="2006" NUMBER="0543">B6‑0543/2006</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o stratégii EÚ na konferenciu o klimatických zmenách v Nairobi (COP 12 a COP/MOP 2)</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na Rámcový dohovor OSN o klimatických zmenách (UNFCCC), na Kjótsky protokol k UNFCCC a na postupy jeho realizácie, ktoré boli prijaté na konferenciách v Bonne (júl 2001), Marakéši (november 2001), Dillí (november 2002), Miláne (december 2003), Buenos Aires (december 2004) a v Montreale (december 2005),</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na blížiacu sa 12. konferenciu zmluvných strán (COP 12) k UNFCCC a 2. konferenciu zmluvných strán predstavujúcu stretnutie zmluvných strán Kjótskeho protokolu (COP/MOP 2), ktorá sa má konať v Nairobi v Keni od 6. do 17. novembra 2006,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na svoje predchádzajúce uznesenia, ktoré sa týkajú klimatických zmien, najmä uznesenia zo 16. novembra 2005 k dokumentu Víťazstvo v zápase s globálnymi klimatickými zmenami, z 18. januára 2006 o výsledkoch Montrealskej konferencie (COP 11 – COP/MOP 1) a zo 4. júla 2006 k dokumentu Obmedzenie vplyvu leteckej dopravy na klimatické zmeny<EXPL ID="1"><B> </B>Prijaté znenie, P6_TA (2005)0433</EXPL>,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na otázku na ústne zodpovedanie č. <ANCHOR ID="4" FAMILY="DOC-B" TYPE="B6" YEAR="2006" NUMBER="0440">B6-0440/2006</ANCHOR>, ktorú podľa článku 108 rokovacieho poriadku predložil Výbor pre životné prostredie, verejné zdravie a bezpečnosť potravín, a so zreteľom na vyhlásenia Rady a Komisie,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na najnovšie vedecké poznatky vrátane nedávnych správ o roztápaní grónskeho pevninského ľadovca, arktického trvalého morského ľadu, trvalo zamrznutej pôdy na Sibíri, ako aj na nové poznatky o stúpaní morskej hladiny spôsobenom klimatickými zmenami,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na uverejnené priority fínskeho predsedníctva v oblasti lesného hospodárstva: „Vypracujú sa aj závery Rady v rámci príprav EÚ na blížiace sa zasadnutie Fóra OSN o lesoch (UNFF), na ktorom sa očakáva prijatie nástroja na globálnu ochranu lesov“,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 108 odsek 5 rokovacieho poriadku,</CONTENT></PARA>
<PARA>
<SYMBOL>A.</SYMBOL>
<CONTENT>keďže pri riešení problému klimatických zmien je rozhodujúce, aby všetky zmluvné strany plne vykonávali UNFCCC a Kjótsky protokol, aj keď opatrenia nebudú skutočne účinné, kým sa nenájde globálne riešenie, ktoré sa bude vzťahovať na veľké hospodárske celky zodpovedné za podstatnú časť znečisťujúcich emisií,</CONTENT></PARA>
<PARA>
<SYMBOL>B.</SYMBOL>
<CONTENT>keďže na jedenástej konferencii zmluvných strán (COP 11) UNFCCC a prvej konferencii zmluvných strán predstavujúcej stretnutie zmluvných strán Kjótskeho protokolu (COP/MOP 1), ktoré sa uskutočnilo v Montreale v decembri 2005, rozhodlo sa o iniciovaní postupu, v rámci ktorého zmluvné strany uvedené v Prílohe 1 posúdia ďalšie prijaté záväzky na obdobie po roku 2012 a začnú sa rozhovory zamerané na výmenu skúseností a analýzu strategických prístupov k dlhodobej spolupráci v oblasti klimatických zmien, a pripravil sa seminár UNFCCC o znižovaní emisií v dôsledku odlesňovania v rozvojových krajinách,</CONTENT></PARA>
<PARA>
<SYMBOL>C.</SYMBOL>
<CONTENT>keďže nové technológie budú veľmi dôležité na účinné riešenie klimatických zmien rentabilným spôsobom s novým zameraním na zvýšenie energetickej účinnosti,</CONTENT></PARA>
<PARA>
<SYMBOL>D.</SYMBOL>
<CONTENT>keďže čoskoro bude potrebné stanoviť ďalšie ciele, aby sa zabránilo tomu, že sa nám klimatické zmeny vymknú spod kontroly, a aby sa zabezpečili dostatočné podnety na rýchle investovanie do ďalšieho rozvoja a zavádzania technológií využívajúcich obnoviteľnú energiu a technológií na zvyšovanie energetickej účinnosti, a keďže je nutné vyhýbať sa investíciám do energetickej infraštruktúry, ktorá nie je zlučiteľná s cieľmi politiky v oblasti ochrany podnebia,</CONTENT></PARA>
<PARA>
<SYMBOL>E.</SYMBOL>
<CONTENT>keďže emisie skleníkových plynov sa v mnohých členských štátoch stále zvyšujú, čo naznačuje, že je potrebné, aby EÚ rázne postupovala, a znovu vymedzila opatrenia a iniciatívy, ak chce splniť svoje záväzky z Kjóta,</CONTENT></PARA>
<PARA>
<SYMBOL>F.</SYMBOL>
<CONTENT>keďže letecká doprava významnou mierou prispieva ku klimatickým zmenám a jej podiel rýchlo rastie a keďže na medzinárodné letectvo sa nevzťahujú žiadne záväzky vyplývajúce z Rámcového dohovoru OSN o zmene klímy (UNFCCC) a Kjótskeho protokolu k nemu,</CONTENT></PARA>
<PARA>
<SYMBOL>G.</SYMBOL>
<CONTENT>keďže podľa najnovších vedeckých dôkazov je možné, že ohraničenie otepľovania na +2°C nepostačí na zabezpečenie cieľa UNFCCC, ktorým je zabránenie nebezpečným klimatickým zmenám,</CONTENT></PARA>
<PARA>
<SYMBOL>H.</SYMBOL>
<CONTENT>keďže v uvedenom uznesení zo 16. novembra 2005 Európsky parlament vyhlásil, že v rozvinutých krajinách je potrebné výrazne znížiť emisie o 30 % do roku 2020 a o 60 % – 80 % do roku 2050.</CONTENT></PARA>
<PARA>
<SYMBOL>I.</SYMBOL>
<CONTENT>keďže 24 % emisií skleníkových plynov v roku 2005 pochádzalo z lesných požiarov a najnovšie vedecké dôkazy z Amazónie dokazujú vplyv zmenšovania lesného porastu a narušovania „lesného rezervoáru“ na podnebie, čo viedlo k zvýšenej intenzite hurikánov vznikajúcich v južnej časti severného Atlantiku a k menšiemu objemu zrážok v južnej Brazílii, v Uruguaji a Argentíne,</CONTENT></PARA>
<PARA>
<SYMBOL>J.</SYMBOL>
<CONTENT>keďže energetická bezpečnosť úzko súvisí s ochranou podnebia a keďže európska energetická bezpečnosť a ochrana podnebia do veľkej miery závisia od rozhodnutí veľkých hospodárstiev, ako sú Čína a India; keďže zmierňovanie klimatických zmien môže byť účinné iba vtedy, ak sa rozvojové krajiny, predovšetkým veľké a rýchlo sa rozvíjajúce hospodárstva, ako sú Čína a India, aktívne zapoja do úsilia o udržanie emisií skleníkových plynov v prijateľných medziach,</CONTENT></PARA>
<PARA>
<SYMBOL>1.</SYMBOL>
<CONTENT>naliehavo žiada Európsku úniu, aby si naďalej udržiavala vedúce postavenie v rokovaniach na Konferencii COP12-COP/MOP2 v Nairobi a aby si zachovala vysoké ambície v budúcich rozhovoroch s medzinárodnými partnermi;</CONTENT></PARA>
<PARA>
<SYMBOL>2.</SYMBOL>
<CONTENT>trvá na tom, aby Európska únia pri tej príležitosti predložila ambiciózny program na diskusiu o ďalších záväzkoch zmluvných strán uvedených v Prílohe 1 Kjótskeho protokolu, na ďalšiu diskusiu týkajúcu sa revízie tohto protokolu, ako aj na dialóg v rámci UNFCCC o dlhodobej spolupráci;</CONTENT></PARA>
<PARA>
<SYMBOL>3.</SYMBOL>
<CONTENT>pripomína, ako je stanovené v uvedenom uznesení zo 16. novembra 2005, že stratégia EÚ v oblasti klimatických zmien by sa mala zakladať na prístupe, ktorý zahrnie týchto sedem bodov:</CONTENT></PARA>
<PARA>
<SYMBOL>-</SYMBOL>
<CONTENT>nadviazať na základné zložky Kjótskeho protokolu – záväzné ciele v oblasti emisie skleníkových plynov, globálny systém založený na stanovení emisných kvót a obchodovaní s emisiami a pružné mechanizmy,</CONTENT></PARA>
<PARA>
<SYMBOL>-</SYMBOL>
<CONTENT>dosiahnuť výrazné<B><I> </I></B>zníženie emisií o 30 % do roku 2020 s cieľom dosiahnuť zníženie rádovo o 80 % do roku 2050 prostredníctvom využitia kombinácie trhových stimulov a predpisov na podporu investícií do technológií s účinným využívaním energie a bezuhlíkových a nízkouhlíkových technológií,</CONTENT></PARA>
<PARA>
<SYMBOL>-</SYMBOL>
<CONTENT>aktívne sa snažiť o zapojenie ďalších dôležitých účastníkov, predovšetkým Spojených štátov,</CONTENT></PARA>
<PARA>
<SYMBOL>-</SYMBOL>
<CONTENT>rozvíjať strategické partnerstvá s krajinami, ako sú Čína, India, Južná Afrika, Brazília a Mexiko, s cieľom finančne im pomáhať pri vypracúvaní stratégií v oblasti trvalo udržateľnej energetiky využívajúcich energetické zdroje s nulovým a nízkym obsahom uhlíka, a tak zabezpečiť tak ich zapojenie sa do úsilia o zmiernenie klimatických zmien;</CONTENT></PARA>
<PARA>
<SYMBOL>-</SYMBOL>
<CONTENT>dôrazne podporovať výskum a inováciu technológií využívajúcich trvalo udržateľnú energiu uľahčením výmeny osvedčených postupov medzi členskými štátmi, ako aj univerzitami, výskumnými strediskami a priemyselnými odvetviami, a odstraňovať nevhodné stimuly, akými sú dotácie fosílnych palív, ako aj zahrnúť vonkajšie náklady vrátane nákladov vyplývajúcich z klimatických zmien do ceny výroby energie,</CONTENT></PARA>
<PARA>
<SYMBOL>-</SYMBOL>
<CONTENT>využívať európske a vnútroštátne právne predpisy na podnietenie vyššej energetickej účinnosti a na zníženie cien technológií, ktoré majú menší vplyv na podnebie, </CONTENT></PARA>
<PARA>
<SYMBOL>-</SYMBOL>
<CONTENT>oveľa rozsiahlejšie podporovať priame zapojenie občanov do úsilia o zmierňovanie klimatických zmien pomocou kampaní na zvyšovanie informovanosti, pričom nevyhnutnou podmienkou je poskytovanie podrobných informácií o obsahu uhlíka vo výrobkoch, ako sú automobily, lietadlá, domy, a v službách, pričom možnosťou pre budúcnosť je systém individuálnych obchodovateľných kvót;</CONTENT></PARA>
<PARA>
<SYMBOL>4.</SYMBOL>
<CONTENT>pripomína svoju požiadavku, aby medzi prvým a druhým obdobím plnenia záväzkov vyplývajúcich z Kjótskeho protokolu nevznikla medzera a aby termín splnenia dohody o budúcich záväzkoch týkajúcich sa podnebia bol stanovený na koniec roka 2008;</CONTENT></PARA>
<PARA>
<SYMBOL>5.</SYMBOL>
<CONTENT>opätovne vyjadruje podporu ďalšiemu využívaniu pružných mechanizmov a dlhodobému cieľu vytvorenia celosvetového trhu s uhlíkom založeného na stanovení emisných kvót a obchodovaní s emisiami;</CONTENT></PARA>
<PARA>
<SYMBOL>6.</SYMBOL>
<CONTENT>vyzýva zmluvné strany COP 12-COP/MOP 2, aby sa zaoberali vplyvmi medzinárodného letectva na klimatické zmeny, a žiada, aby sa na nadchádzajúcich rokovaniach na konferencii COP 12-COP/MOP 2 v Nairobi začala viesť diskusia o globálnom zdaňovaní letov;</CONTENT></PARA>
<PARA>
<SYMBOL>7.</SYMBOL>
<CONTENT>domnieva sa, že priemyselné krajiny musia naďalej zohrávať aktívnu úlohu v boji proti klimatickým zmenám na svetovej úrovni; vyzýva preto zmluvné strany uvedené v Prílohe 1, aby si splnili súčasné záväzky a prijali ambiciózne ciele na druhé obdobie záväzkov po roku 2012; ďalej žiada priemyselné krajiny, ktoré Kjótsky protokol neratifikovali, aby prehodnotili svoj postoj a prijali rázne vnútroštátne opatrenia a aby zohrávali aktívnu úlohu v nasledujúcich medzinárodných rokovaniach s cieľom zúčastniť sa na budúcom režime riešenia klimatických zmien;</CONTENT></PARA>
<PARA>
<SYMBOL>8.</SYMBOL>
<CONTENT>zdôrazňuje, že všetky rozvojové krajiny majú právo na hospodársky rozvoj; zdôrazňuje však, že rozvojové krajiny nemusia opakovať postupy priemyselných krajín znečisťujúce životné prostredie, a preto požaduje, aby sa väčšia pozornosť venovala technologickej spolupráci a budovaniu kapacít v oblasti trvalo udržateľnej energetiky;</CONTENT></PARA>
<PARA>
<SYMBOL>9.</SYMBOL>
<CONTENT>vyzýva Komisiu a Radu, aby v rámci rozvojovej spolupráce EÚ vytýčili ako prioritu dostupnosť účinných a nízkouhlíkových energetických technológií; </CONTENT></PARA>
<PARA>
<SYMBOL>10.</SYMBOL>
<CONTENT>zdôrazňuje kľúčový význam zapojenia rozvojových krajín s rýchlym rozvojom priemyslu do budúceho medzinárodného režimu riešenia klimatických zmien pri súčasnom plnom rešpektovaní základných záujmov týchto krajín o podporu ich hospodárskeho rozvoja a boja proti chudobe;</CONTENT></PARA>
<PARA>
<SYMBOL>11.</SYMBOL>
<CONTENT>víta prácu seminára UNFCCC v oblasti znižovania emisií v dôsledku odlesňovania v rozvojových krajinách, ktorý sa nedávno uskutočnil na stretnutí v Ríme v dňoch 30. augusta – 1. septembra 2006, a berie na vedomie dosiahnutú rozsiahlu dohodu o potrebe platieb za ekosystémové služby a naliehavo vyzýva, aby sa zamedzenie odlesňovania urýchlene začlenilo ako príspevok na plnenie miléniových rozvojových cieľov v druhom záväzkovom období Kjótskeho protokolu; </CONTENT></PARA>
<PARA>
<SYMBOL>12.</SYMBOL>
<CONTENT>poznamenáva, že Afrika a ostatné rozvojové regióny by mali byť schopné zúčastniť sa na znižovaní globálnych emisií skleníkových plynov a že medzinárodné rokovania by mali zahrnúť podnety na zamedzenie odlesňovania; okrem toho vyzýva členské štáty, aby sa zapojili do trvalo udržateľných projektov CDM v oblasti lesného hospodárstva;</CONTENT></PARA>
<PARA>
<SYMBOL>13.</SYMBOL>
<CONTENT>domnieva sa, že na účinné riešenie problematiky klimatických zmien je potrebné, aby globálna klimatická politika vytvorila rovnaké podmienky pre priemysel a podporovala tak inovácie a energetickú činnosť a zamedzovala únik uhlíka; preto navrhuje, aby sa na celosvetovej úrovni vytvorili globálne prevádzkové normy a ciele pre rozličné činnosti vrátane spotrebného tovaru a dopravy; </CONTENT></PARA>
<PARA>
<SYMBOL>14.</SYMBOL>
<CONTENT>zdôrazňuje, že je nevyhnutné, aby sa lepšie pochopil vplyv klimatických zmien na spoločnosť; preto vyzýva Komisiu, aby preskúmala najlepšie možnosti organizovania seminárov, či už v Európe, alebo inde, za účasti významných zainteresovaných strán, ako sú občianske zoskupenia, predstavitelia priemyslu, poľnohospodárskych spoločenstiev, odborníci v oblasti bezpečnosti a ekonómovia, s cieľom lepšie a dôkladnejšie porozumieť dôsledkom klimatických zmien;</CONTENT></PARA>
<PARA>
<SYMBOL>15.</SYMBOL>
<CONTENT>trvá na tom, aby jednotlivé krajiny EÚ a Európska únia ako celok plnili svoje súčasné záväzky podľa Kjótskeho protokolu a dohody o spoločnom zaťažení, pretože v opačnom prípade sa oslabí vedúce postavenie EÚ v medzinárodných rokovaniach;</CONTENT></PARA>
<PARA>
<SYMBOL>16.</SYMBOL>
<CONTENT>je presvedčený, že delegácia EÚ zohráva v týchto rokovaniach o klimatických zmenách dôležitú úlohu, a preto považuje za neprijateľné, že sa poslanci Európskeho parlamentu, ktorí tvorili časť tejto delegácie, nemohli zúčastniť koordinačných schôdzí EÚ na predchádzajúcej konferencii zmluvných strán. Očakáva, že účastníkom z Európskeho parlamentu sa umožní prístup na takéto schôdze v Nairobi, a to aspoň so štatútom pozorovateľov s právom vystúpiť alebo bez neho;</CONTENT></PARA>
<PARA>
<SYMBOL>17.</SYMBOL>
<CONTENT>poveruje svojho predsedu, aby postúpil toto uznesenie Komisii, Rade, vládam a parlamentom členských štátov a sekretariátu Rámcového dohovoru OSN o klimatických zmenách so žiadosťou, aby bolo zaslané všetkým zmluvným stranám, ktoré nie sú členmi EÚ.</CONTENT></PARA></CORPUS>
</MOTION>