<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0067">O-0067/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="1985">Pervenche Berès</PERSON> v mene <COMMITTEE COMMID="813">Výboru pre hospodárske a menové veci</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0067">Vec: Reakcia EÚ na situáciu v oblasti štátnych investičných fondov</OBJECT><CONTENT><PARA>Štátne investičné fondy, ktoré sú investičnými nástrojmi vlády určenými na investovanie prebytku štátnych fondov, sa prudko rozvíjajú; takisto sa vyhrocuje aj politická diskusia okolo nich a silnejú potenciálne riziká, ktoré sú s nimi spojené.</PARA><PARA>Z dôvodu hypotekárnej krízy a jej dôsledkov sa štátne investičné fondy nečakane dostali do popredia záujmu. Kríza otvorila fondom nové príležitosti a prostredníctvom niektorých z nich sa podarilo zachrániť niekoľko veľkých bánk.</PARA><PARA>Myslíte si, že rôzne súčasné vnútroštátne iniciatívy vytvárajú na európskej úrovni potrebu koordinácie zo strany EÚ, ktorá by mohla zjednotiť právnu úpravu vypracovanú členskými štátmi, aby sa zabezpečili skutočne rovnaké podmienky pre všetkých a zaručila sa možnosť účinne a včas reagovať v prípade, že sa v nepriaznivej situácii ocitnú citlivé odvetvia? Nemyslíte si, že Komisia by v súvislosti s tým mala preverovať iniciatívy členských štátov a ich súlad s právnymi predpismi EÚ? Bolo by vhodné objektívne zhodnotiť škálu nástrojov, ktoré máme k dispozícii (t. j. požiadavky na transparentnosť, hlasovacie práva v štátnom investičnom fonde, zlaté akcie, práva akcionárov) a prijať vo vzťahu k citlivým odvetviam celoeurópsky prístup, ktorý by presahoval vnútroštátne hranice? Ako sa pozeráte na registračný systém týchto fondov?</PARA><PARA>Do akej miery je podľa vás potrebné ujasniť článok 58 Zmluvy o ES, ktorý stanovuje obmedzenia pohybu kapitálu a platieb z dôvodu verejného poriadku, aby sa zabezpečila úplná zlučiteľnosť so záujmami EÚ a bezchybné fungovanie vnútorného trhu?</PARA><PARA>Aké kroky by mala podľa vášho názoru podniknúť EÚ na celosvetovej úrovni? Mala by zaujať vedúce miesto v snahách o vytvorenie celosvetového prístupu k štátnym investičným fondom, podporovať najlepšiu prax a v konečnom dôsledku sa zaoberať otázkou reciprocity otvorenosti trhu?</PARA><PARA>Ako vnímate potrebu vopred vymedziť a podporovať dôrazný postoj EÚ, najmä v rámci celosvetových rokovaní?</PARA><PARA>Aký je váš názor na nutnosť radikálne sa zamyslieť nad fungovaním celosvetových trhov a následne predložiť návrhy na príslušných medzinárodných fórach?</PARA><PARA>Domnievate sa, že v súvislosti s ropnými monarchiami, ktoré prehlbujú nerovnováhu výmenného kurzu eura a dolára, treba prijať opatrenia, keďže ropa sa predáva v dolároch, ktoré sa prostredníctvom štátnych investičných fondov znovu investujú do aktív v eurách?</PARA></CONTENT></QUEST>