<imp:content xmlns:imp="http://APIE.imp">

<imp:doc imp:orderNum="0">
<Story language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Užívanie kokaínu v EÚ sa zvyšuje</Title><Topic>Verejné zdravie</Topic><PublicationDate>2005-11-25 - 11:48</PublicationDate><Photography href="20051124PHT02843" title="Užívanie kokaínu sa zvyšuje" alt="Užívanie kokaínu sa zvyšuje" ext="jpg" width="300" height="425">Užívanie kokaínu sa zvyšuje</Photography><Chapo>

Užívanie kokaínu v EÚ sa zvyšuje, čo je mimoriadne znepokojujúce, ale najužívanejšou ilegálnou látkou je aj naďalej hašiš – vyplýva to z najnovšej správy o drogovej problematike v Európe, vypracovanej Európskym strediskom pre monitorovanie drog a drogovej závislosti (EMCDDA).

</Chapo><Content><xhtml:div>

<xhtml:div align="justify"><xhtml:span>Podľa výročnej správy lisabonskej agentúry EÚ pre monitorovanie drog a drogovej závislosti, vydanej za rok 2005 a prezentovanej v Európskom parlamente v stredu, sa odhaduje, že 9 miliónov Európanov (3 % dospelej populácie) užilo niekedy kokaín, z čoho 3 až 3,5 milióna ľudí (1 % dospelej populácie) ho pravdepodobne užilo v období posledného roka. Počet užívateľov v októbri 2005 sa odhaduje na 1,5 milióna. Najviac ho užíva veková skupina od 15 do 34 rokov, najmä mladí chlapci a muži bývajúci v mestách.</xhtml:span></xhtml:div>
<xhtml:div align="justify"> </xhtml:div>
<xhtml:div align="justify"><xhtml:span>V užívaní kokaínu sú medzi jednotlivými krajinami veľké rozdiely – najhoršie sú na tom Spojené kráľovstvo a Španielsko, kde ho užívajú približne 4 % mladých ľudí. Ako Výboru EP pre občianske slobody, spravodlivosť a vnútorné veci povedal riaditeľ agentúry Wolfgang Götz, ide o veľmi znepokojujúcu skutočnosť, pretože by to mohlo viesť k zvýšenému počtu úmrtí v dôsledku užívania kokaínu. Podľa správy totiž môže existovať súvislosť medzi užívaním kokaínu a kardiovaskulárnymi problémami.</xhtml:span></xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Hašiš spôsobuje „čoraz väčšie znepokojenie“</xhtml:strong></xhtml:div>
<xhtml:div align="justify"><xhtml:span/> </xhtml:div>
<xhtml:div align="justify"><xhtml:span>V správe sa uvádza, že vyše 62 miliónov Európanov už niekedy užilo hašiš, 20 miliónov ho užilo v období posledného roka a v súčasnosti ho užíva 9,5 milióna ľudí. Götz povedal poslancom EP, že „hašiš spôsobuje čoraz väčšie obavy... 3 milióny mladých ľudí ho užíva denne alebo takmer denne“, a to najmä mladí muži. „Pritom to nie je len jedna dávka cez víkend, ale 10 denne.“ Poznamenal, že percento užívateľov je veľmi vysoké v Španielsku, Spojenom kráľovstve, Francúzsku a Českej republike, kde sa oficiálne čísla pohybujú na úrovni 17 – 22 %.</xhtml:span></xhtml:div>
<xhtml:div align="justify"><xhtml:span/> </xhtml:div>
<xhtml:div align="justify"><xhtml:span><xhtml:strong>Pomoc závislým od heroínu</xhtml:strong></xhtml:span></xhtml:div>
<xhtml:div align="justify"> </xhtml:div>
<xhtml:div align="justify"><xhtml:span>Dodal taktiež, že veľkým problémom zostáva i naďalej heroín, ktorý „našej spoločnosti spôsobuje najväčšie škody“. Užíva ho približne 2 milióny ľudí, z toho polovica vo forme injekčných dávok. Poznamenal však, že práve závislým od heroínu sa poskytuje najväčšia pomoc – v posledných 10 rokoch sa podstatne zintenzívnila „substitučná terapia“. Podľa odhadov agentúry sa lieči približne 25 – 50 % ľudí, ktorí majú problémy s drogami, čo Götz označil za „skutočný úspech protidrogovej politiky EÚ“. Upozornil však, že sa vážne podceňuje riziko hepatitídy typu C, ktorou je nakazených vyše 60 % závislých.</xhtml:span></xhtml:div>
<xhtml:div align="justify"><xhtml:span/> </xhtml:div>
<xhtml:div align="justify">Agentúra monitoruje užívanie drog v 25 štátoch EÚ, a tiež v Nórsku, Rumunsku, Bulharsku a Turecku. Štatistiky odhalili niekoľko znepokojujúcich rozdielov medzi staršími členskými štátmi na jednej strane a novými a budúcimi členmi zo strednej a východnej Európy na strane druhej – v týchto krajinách sa totiž substitučnej terapii podrobuje len 1 % závislých.</xhtml:div>
<xhtml:div align="justify"> </xhtml:div>
<xhtml:div align="justify">„V súčasnosti je najdôležitejším problémom kombinované užívanie rôznych látok, a to nie len nelegálnych, ale látok rôznych typov vrátane alkoholu a tabaku,“ povedal Götz. „Tento jav budeme v budúcnosti sledovať.“ Taliansky poslanec z ľavicovej skupiny GUE-NGL Giusto Catania upozornil, že účinky jednotlivých drog by sme mali starostlivo analyzovať, pretože ak rátame medzi ne aj alkohol, tabak a kofeín, potom ich užívame všetci.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:span>Niekoľko poslancov EP zdôraznilo význam agentúry pri zabezpečovaní aktuálnych informácii na úrovni EÚ. Belgická kresťanská demokratka Frederika Brepoels povedala, že agentúra by mala fungovať ako výstražný systém, ktorý včas upozorní na existenciu nových syntetických drog. „Malo by to veľký význam pre zabezpečenie integrovaného postupu v rámci EÚ.“</xhtml:span></xhtml:div>

</xhtml:div></Content><REF text-before="reference_abbr"><ns1:ID>20051125STO02868</ns1:ID></REF><Knowmore text-before="more"><Link href="http://annualreport.emcdda.eu.int/sk/home-sk.html?CFID=529014&amp;CFTOKEN=d2a84d39b74e4901-C6F86480-B6CE-03BC-4A022A6691DEC82C&amp;jsessionid=2e3020bc04302022544a" title="Správa Agentúry pre monitorovanie drog ">Výročná správa Agentúry pre monitorovanie drog a drogovej závislosti (EMCDDA) za rok 2005</Link><Link href="http://stats05.emcdda.eu.int" title="Štatistická ročenka agentúry, vydaná za rok 2005">200 tabuliek a 100 štatistických grafov, ktoré výrazne podporujú analýzu v tohtoročnej správe</Link><Link href="http://www.emcdda.eu.int/" title="Webstránka EMCDDA">Webstránka Európskeho strediska pre monitorovanie drog a drogovej závislosti (EMCDDA)</Link><Link href="http://dataprofiles05.emcdda.eu.int" title="Prehľad údajov z jednotlivých krajín">Grafické zhrnutie kľúčových aspektov drogovej situácie podľa štátov</Link></Knowmore></Story>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>PHOTO</ORIGIN>
<URL>20051124PHT02843.jpg</URL>
</LINK>
<LINK>
<LANGUAGE>SK</LANGUAGE>
<RANK>2</RANK>
<ORIGIN>LINK</ORIGIN>
<URL>http://annualreport.emcdda.eu.int/sk/home-sk.html?CFID=529014&amp;CFTOKEN=d2a84d39b74e4901-C6F86480-B6CE-03BC-4A022A6691DEC82C&amp;jsessionid=2e3020bc04302022544a</URL>
</LINK>
<LINK>
<LANGUAGE>SK</LANGUAGE>
<RANK>3</RANK>
<ORIGIN>LINK</ORIGIN>
<URL>http://stats05.emcdda.eu.int</URL>
</LINK>
<LINK>
<LANGUAGE>SK</LANGUAGE>
<RANK>4</RANK>
<ORIGIN>LINK</ORIGIN>
<URL>http://www.emcdda.eu.int/</URL>
</LINK>
<LINK>
<LANGUAGE>SK</LANGUAGE>
<RANK>5</RANK>
<ORIGIN>LINK</ORIGIN>
<URL>http://dataprofiles05.emcdda.eu.int</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 STO DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 STO DOC XML V0//EN</ASSOCIATION>
</imp:assoc>
</imp:content>