<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0045">O-0045/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladajú: <PERSON ID="4303">Helmuth Markov</PERSON> a <PERSON ID="28137">Kader Arif</PERSON> v mene <COMMITTEE COMMID="810">Výboru pre medzinárodný obchod</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0045">Vec: Dočasná dohoda o hospodárskom partnerstve medzi Európskym spoločenstvom a jeho členskými štátmi na jednej strane a strednou Afrikou na druhej strane</OBJECT><CONTENT><PARA>1. Mohla by Rada uviesť:</PARA><PARA>– aké budú jej prioritné oblasti činnosti s cieľom podporiť vykonávanie dočasnej dohody o hospodárskom partnerstve (DHP) s Kamerunom?</PARA><PARA>– aké metódy použije na výpočet čistého rozpočtového vplyvu dohôd o hospodárskom partnerstve?</PARA><PARA>– aké dôsledky budú mať na banánové odvetvie v strednej Afrike prebiehajúce medzinárodné rokovania o banánoch a aké kroky sa chystá Rada podniknúť s cieľom zabezpečiť trvalo udržateľnú budúcnosť tohto odvetvia?</PARA><PARA>– aké osobitné opatrenia plánuje navrhnúť v rámci rokovaní o regionálnej DHP Konžskej demokratickej republike, ktorá sa v súčasnosti nachádza v situácii, ktorá jej bráni uskutočniť program rozsiahlych hospodárskych reforiem?</PARA><PARA>– aké osobitné podporné opatrenia plánuje zahrnúť do regionálnej dohody s cieľom umožniť tomuto regiónu reagovať na finančnú, potravinovú a energetickú krízu?</PARA><PARA>2. Môže Rada zabezpečiť:</PARA><PARA>– že budúca DHP s krajinami strednej Afriky neoslabí, ale naopak posilní súdržnosť a regionálnu integráciu týchto krajín;</PARA><PARA>– že o témach singapurských otázok a služieb sa bude v rámci rokovaní o regionálnej dohode o hospodárskom partnerstve diskutovať iba na výslovnú žiadosť štátov strednej Afriky bez toho, aby bol na ne vyvíjaný nátlak s cieľom dosiahnuť, aby súhlasili s rokovaním o týchto témach; a že základné verejné služby zostanú mimo rámca rokovaní;</PARA><PARA>– že krajinám strednej Afriky, ktoré nepatria k najmenej rozvinutým krajinám a ktoré si neželajú podpísať DHP, bude v súlade s článkom 37 ods. 6 Dohody z Cotonou ponúknutý alternatívny obchodný režim, ktorý bude zodpovedať ich súčasnej situácii;</PARA><PARA>– že nebude rokovať o žiadnom ustanovení, ktoré by mohlo mať v krajinách strednej Afriky za následok obmedzenie prístupu k základným liekom alebo zníženie schopnosti týchto krajín prijať flexibilné opatrenia stanovené vo vyhlásení z Dohy z roku 2001;</PARA><PARA>– že regionálna DHP nebude len transpozíciou dočasnej dohody s Kamerunom, že rokovania o regionálnej DHP budú prebiehať nezávisle od rokovaní o dočasnej DHP a že Kamerun bude môcť v rámci regionálnej dohody opätovne rokovať o tých ustanoveniach dočasnej DHP, ktoré by chcel prehodnotiť;</PARA><PARA>– že regionálna DHP bude obsahovať flexibilné ustanovenia potrebné na zohľadnenie osobitostí a rôznorodých potrieb i požiadaviek krajín strednej Afriky?</PARA></CONTENT></QUEST>