<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Poslanci sa venovali rovnosti príležitostí mužov a žien</Title><Topic>Práva žien/Rovnosť príležitostí</Topic><PublicationDate>2007-09-27 - 16:02</PublicationDate><Chapo>

Poslanci prijali nelegislatívnu správu, ktorá sa venuje problematike rovnosti príležitostí v EÚ. Prijatý text je odozvou na výročnú správu Európskej komisie o problematike rodovej rovnosti a zameriava sa na pracovný trh vo vzťahu k rodovému hľadisku. 

</Chapo><Content><xhtml:div>

<xhtml:div align="justify">Správa vyzýva členské štáty, aby presadzovali opatrenia na boj proti nerovnostiam medzi ženami a mužmi spôsobenými prerušením práce v dôsledku materskej dovolenky alebo dovolenky z dôvodu starostlivosti o osoby v opatere.</xhtml:div>
<xhtml:div align="justify"> </xhtml:div>
<xhtml:div align="justify">Komisiu prijatý text vyzýva, aby našla primerané prostriedky na boj proti rodovej segregácii na pracovnom trhu, aby uľahčila ženám ich vstup do netradičných odvetví, a aby pripravila rodovú analýzu o vplyve dôchodkových reforiem na život žien v EÚ s cieľom uplatňovania individuálneho prístupu k dôchodkovým právam, systému sociálneho zabezpečenia a tiež k daňovému systému.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Rozprava (27. 09. 2007):</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">V rámci rozpravy o tejto problematike vystúpili v pléne EP dve slovenské europoslankyne - Zita <xhtml:strong>PLEŠTINSKÁ</xhtml:strong> (EPP-ED, SK) a Anna <xhtml:strong>ZÁBORSKÁ</xhtml:strong> (EPP-ED, SK).</xhtml:div>
<xhtml:div align="justify"> </xhtml:div>
<xhtml:div align="justify">Europoslankyňa Zita <xhtml:strong>PLEŠTINSKÁ</xhtml:strong> (EPP-ED, SK) uviedla, že hoci nepatrí k zástancom extrémneho feminizmu a nemyslí si, že demokracia by mala  byť „rodovo slepá", prerokovanú správu uvítala. Harmonizácia nárokov na profesionálnu kariéru a rodinných povinností je podľa nej totiž veľmi pálčivým problémom, a je preto potrebné  povzbudiť členské krajiny, aby systémy materskej, rodičovskej a otcovskej dovolenky modernizovali. </xhtml:div>
<xhtml:div align="justify"> </xhtml:div>
<xhtml:div align="justify">"Možno by bolo prínosné, aby členské štáty zvážili vyplácanie dávok v období materskej dovolenky v trvaní minimálne 12 mesiacov vo výške 100 % príjmu, a v období rodičovskej dovolenky - kedy sa matky, prípadne otcovia, naplno venujú svojmu dieťaťu - vo výške 50 % minimálne v období 24 mesiacov", uviedla.</xhtml:div>
<xhtml:div align="justify"> </xhtml:div>
<xhtml:div align="justify">Upozornila, že čas materstva a rodičovstva je "v jazyku zákona formulovaný stále ako dovolenka, a to aj napriek tomu, že nielen matky, ale aj psychológovia, lekári, sociológovia a mnohí ďalší odborníci súhlasia s rodičmi v tom, že v žiadnom prípade nejde o dovolenku". Po ukončení prieluky v aktívnom pracovnom živote rodičov je podľa nej navyše potrebné uľahčiť ich bezbariérový návrat na pracovný trh, a umožniť im pokračovať v  ich profesionálnej kariére. </xhtml:div>
<xhtml:div align="justify"> </xhtml:div>
<xhtml:div align="justify">"Za dôležitý pokladám dôraz na potrebu vzdelávacích opatrení počas rodičovskej dovolenky s cieľom vyrovnať sa so zmenenými nárokmi zamestnania", uviedla poslankyňa Pleštinská s tým, že na posilňovanie kľúčových znalostí by mohli byť v regiónoch využité aj štrukturálne fondy.</xhtml:div>
<xhtml:div align="justify"> </xhtml:div>
<xhtml:div align="justify">"Som presvedčená, že naša spoločnosť si musí materstvo a rodičovstvo vážiť oveľa viac. Rodičia majú nesmierne zodpovednú úlohu pri budúcom vývoji spoločnosti - aké deti vychovajú, takou bude celá Európa", uviedla na záver svojho príspevku. </xhtml:div>
<xhtml:div align="justify"> </xhtml:div>
<xhtml:div align="justify">Predsedníčka výboru pre práva žien, slovenská europoslankyňa Anna <xhtml:strong>ZÁBORSKÁ</xhtml:strong> (EPP-ED, SK) ocenila odporúčanie správy začleniť politiku rovnosti medzi ženami a mužmi do lisabonskej agendy a uviedla, že hoci je jedným z cieľov Lisabonskej stratégie zvýšenie počtu zamestnaných žien, nie je zatiaľ stále ešte uznaná ich neformálna práca, ktorá nie je finančne ohodnotená. Upresnila, že mnoho žien neformálnou prácou starostlivosti o blízkych zabezpečuje solidaritu medzi generáciami, robí to dobrovoľne a vytvára tým prijateľné podmienky pre sociálne vzťahy, hoci ich práca nie je ohodnotená a oficiálne uznaná, pretože "za ňou nevidieť peniaze, ktoré cirkulujú". </xhtml:div>
<xhtml:div align="justify"> </xhtml:div>
<xhtml:div align="justify">Takáto logika je podľa jej slov jednou z foriem diskriminácie voči ženám. "Som presvedčená, že uznanie neformálnej a finančne neohodnotenej práce žien by mohlo byť reálnym politickým projektom pre pána komisára Špidlu", uviedla a dodala, že existuje mnoho inšpirujúcich osobností v tejto oblasti, "ktoré nám ponúkajú matematické a štatistické modely a ich politické uplatnenie". Ako príklad spomenula nositeľa Nobelovej ceny za ekonomiku, Garyho Beckera.</xhtml:div>

</xhtml:div></Content><Note>



</Note><REF text-before="reference_abbr"><ns1:ID>20070925IPR10685</ns1:ID></REF><Knowmore text-before="more"><Link href="/activities/expert/ta.do?language=SK" title="Vyhľadávač najaktuálnejších prijatých textov">Konečné znenie prijatého textu nájdete po jeho publikovaní prostredníctvom vyhľadávača tu</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/expert/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>