<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0149">O-0149/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28266">Sophia in 't Veld</PERSON>, <PERSON ID="28246">Alexander Alvaro</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="96932">Birgit Sippel</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0149">Vec: Prenos údajov do USA zo strany členských štátov na základe memoránd o porozumení</OBJECT><CONTENT><PARA>Ako odpoveď na americký zákon z roku 2007 o vykonávaní odporúčaní komisie pre vyšetrovanie útokov z 11. septembra (<U>http://intelligence.senate.gov/laws/pl11053.pdf</U>) bolo rozhodnuté začať rokovania so Spojenými štátmi na základe dvojakého prístupu: rokovania medzi EÚ a USA a rokovania medzi USA a jednotlivými členskými štátmi o dvojstranných memorandách o porozumení. Nie všetky členské štáty sa rozhodli pre otvorený a transparentný postup, pokiaľ ide o dvojstranné rokovania, a nie všetky členské štáty predložili výsledné memorandum o porozumení svojim národným parlamentom na schválenie. Existujú náznaky, že memorandá o porozumení sa môžu prekrývať s dohodami uzatvorenými medzi EÚ a USA, napríklad s dohodou o údajoch z osobného záznamu o cestujúcom. S ohľadom na prebiehajúcu prácu na balíku týkajúcom sa osobných záznamov o cestujúcom a s ohľadom na možné nové rokovania treba tieto otázky bezodkladne vyjasniť.</PARA><PARA>Môže Komisia objasniť tieto body:</PARA><PARA>- ktoré členské štáty doposiaľ uzatvorili dvojstranné memorandum o porozumení?</PARA><PARA>- ktoré z týchto memoránd zahŕňajú prenos údajov z osobného záznamu o cestujúcom?</PARA><PARA>- akým spôsobom tieto dvojstranné dohody o osobnom zázname o cestujúcom súvisia s dohodou medzi EÚ a USA?</PARA><PARA>- môže Komisia potvrdiť, že sa to týka prenosu údajov z osobného záznamu o cestujúcom na európskych letoch a cestujúcich do destinácií mimo USA? </PARA><PARA>- môže Komisia uviesť, na ktoré kategórie údajov sa vzťahujú tieto memorandá o porozumení?</PARA><PARA>- uvažovala Komisia o tom, že sa od členských štátov môže požadovať prenos vnútroštátnych údajov, ktoré sú tiež súčasťou európskych databáz (napr. prümskej)?</PARA><PARA>- domnieva sa Komisia, že takéto prenosy údajov sú v súlade s európskymi pravidlami o ochrane údajov?</PARA></CONTENT></QUEST>