<QUEST VERSION="2"><TI><TI-INTRO>Otázka na hodinu otázok <QREF QID="H-2010-0378">H-0378/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: septembra I 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28301">Tadeusz Zwiefka</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0378">Vec: Výnimky z autorského práva obsiahnuté v smernici o autorských právach 2001/29/ES</OBJECT><CONTENT><PARA>Smernica 2001/29/ES<FNREF/> o zosúladení niektorých aspektov autorských práv a s nimi súvisiacich práv v informačnej spoločnosti poskytuje európsky právny rámec pre výnimky a obmedzenia vzťahujúce sa na autorské práva. V článku 5 ods. 2 písm. a) smernice o autorských právach sa uvádza, že členské štáty môžu zabezpečiť výnimky alebo obmedzenia vzťahujúce sa na autorské práva na rozmnožovanie. Podmienkou takejto výnimky je to, aby autori dostali „primeranú kompenzáciu“.</PARA><PARA>V nedávnom stanovisku generálnej advokátky Trstenjakovej vo veci SGAE/Padawan (C-467/08) sú vysvetlené požiadavky vyplývajúce z článku 5 ods. 2 písm. b) smernice o autorských právach, ale značná časť stanoviska sa vzťahuje aj na článok 5 ods. 2 písm. a). Generálna advokátka vo svojom stanovisku jasne vyjadrila, že smernica (2001/29/ES) sa môže vykladať tak, že zakazuje poplatky na účely kompenzácie za nelegálne kopírovanie (odsek 78).</PARA><PARA>Primeraná kompenzácia by sa teda nemala vzťahovať na škody spôsobené inými prípadmi rozmnožovania diel chránených autorským právom, ako sú tie, na ktoré sa uplatňuje právna výnimka, napríklad na neoprávnené rozmnožovanie diel chránených autorským právom (t. j. pirátstvo) alebo rozmnožovanie, ktoré držiteľ autorského práva výslovne povolil. Autori majú právo dostať kompenzáciu za takéto kópie buď súdnou cestou (v prípade nepovoleného rozmnožovania), alebo na základe zmluvy (v prípade výslovne povoleného rozmnožovania).</PARA><PARA>Domnieva sa Komisia, že iba legálne prípady kopírovania spadajú do rozsahu pôsobnosti výnimky stanovenej v článku 5 ods. 2 písm. a) smernice 2001/29/ES, a preto by sa len za takéto kópie mala poskytovať kompenzácia? Vzhľadom na rôzny výklad a uplatňovanie smernice 2001/29/ES v celej EÚ aké opatrenia zamýšľa Komisia prijať s cieľom riešiť negatívne dôsledky na vnútorný trh?</PARA><FN FNID="FN1">  Ú. v. ES L 167, 22.6.2001, s. 10.</FN></CONTENT></QUEST>