<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000045">O-000045/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96872">Nadja Hirsch</PERSON>, <PERSON ID="28266">Sophia in 't Veld</PERSON>, <PERSON ID="97086">Sonia Alfano</PERSON>, <PERSON ID="28208">Nathalie Griesbeck</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000045">Vec: Vytvorenie spoločného programu presídľovania EÚ pre utečencov</OBJECT><CONTENT><PARA>Podľa údajov Úradu Vysokého komisára OSN pre utečencov (UNHCR) musí byť približne 200 000 utečencov každý rok presídlených do tretej krajiny. Zatiaľ čo do USA, Kanady, Austrálie, Brazílie a Čile je každý rok presídlených približne 100 000 utečencov, v Európe sa presídľovanie využíva zriedkavo: v súčasnosti vykonáva presídľovanie 10 členských štátov, čo predstavuje celkový počet iba 4 500 utečencov, ktorých ročne príjme Európska únia.</PARA><PARA>Výbor pre občianske slobody, spravodlivosť a vnútorné veci podporil na svojom zasadnutí 23. februára 2010 myšlienku ambiciózneho programu presídľovania EÚ a predložil dva návrhy správ: jeden návrh správy o oznámení Európskej komisie o programe presídľovania EÚ a druhý o pozmeňujúcich a doplňujúcich návrhoch k Európskemu fondu pre utečencov (ERF). Obe správy boli v máji 2010 prijaté veľkou väčšinou a medzi Komisiou, Radou a Parlamentom bola dosiahnutá skutočná zhoda ohľadom politického obsahu týchto správ.</PARA><PARA>Takmer rok po hlasovaní v Európskom parlamente, keďže na dokončenie prvého čítania sa nestanovuje žiaden termín, stále čakáme, kým Rada dokončí postup spolurozhodovania. Treba poznamenať, že sme už stratili jeden rok finančnej podpory pre nové hostiteľské krajiny EÚ.</PARA><PARA>Vzhľadom na súčasnú situáciu v Severnej Afrike, kde sa nachádzajú niektoré utečenecké tábory, je viac ako kedykoľvek predtým dôležité, aby EÚ iniciovala program presídľovania.</PARA><PARA>Mieni preto Rada zaradiť dokončenie postupu spolurozhodovania do programu svojich priorít?</PARA></CONTENT></QUEST>