<QUEST><TI><TI-INTRO>ÚSTNA OTÁZKA <QREF QID="H-2009-0320">H-0320/09</QREF></TI-INTRO><TI-SESSION>pre hodinu otázok na schôdzi v októbri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="26851">Nikolaos Chountis</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0320">Vec: Nezáujem Komisie o vyšetrovanie škandálu firmy Siemens</OBJECT><CONTENT><PARA>Škandál firmy Siemens predstavuje najzávažnejší prípad korupcie, ktorý otriasol Európskou úniou počas posledných piatich rokov. Zo súdneho vyšetrovania, rozsudkov súdov, priznaní zúčastnených osôb a verejných vyhlásení samotného podniku vyplýva, že politické strany a vysokí predstavitelia v jednotlivých krajinách, okrem iného aj v Grécku, prijímali úplatky s tým cieľom, aby bol podnik zvýhodnený pri prideľovaní zákaziek na práce a dodávku tovarov pre verejný sektor a verejné podniky, z ktorých mnohé využívajú finančné prostriedky Spoločenstva v rámci spolufinancovania. </PARA><PARA>Vzhľadom na to, že potom, ako sa verejnosť dozvedela o škandále firmy Siemens, komisár zodpovedný za boj proti podvodom, pán Siim Kallas, v rámci kontroly Spoločenstva odpovedal, že vyšetrovanie nespadá do právomoci Európskej únie a že členské štáty nepožiadali o spoluprácu Úrad pre boj proti podvodom, mohla by Komisia odpovedať na tieto otázky? Akým spôsobom dohliadala Európska komisia a Úrad pre boj proti podvodom, ktorý je oficiálne poverený vyšetrovaním prípadov podvodov na úkor rozpočtu Spoločenstva, na ochranu financií občanov EÚ? Ako Komisia a úrad OLAF konali v súvislosti s týmto významným prípadom, ktorý si vyžaduje úplnú transparentnosť? Aké sú závery Komisie a úradu OLAF v tejto veci?</PARA></CONTENT></QUEST>