<?xml version="1.0" encoding="UTF-8"?><DelDescription xmlns:xsi="http://www.w3.org/2001/XMLSchema-instance" xmlns:ns1="ComdelType" xmlns:xhtml="http://www.w3.org/1999/xhtml" xsi:noNamespaceSchemaLocation="DelDescription.xsd"><Delegation>DSEE</Delegation><Title>Prezentácia a právomoci</Title><Content><xhtml:div>
<xhtml:div>
<xhtml:div align="justify">Delegácia Európskeho parlamentu pre vzťahy s juhovýchodnou Európou bola zriadená 17. novembra 1994 ako „nástupkyňa“ Delegácie pre vzťahy so Socialistickou federatívnou republikou Juhoslávia, ktorá vyvíjala činnosť od roku 1981 a ktorá bola neskôr premenovaná na Delegáciu pre vzťahy s republikami bývalej Juhoslávie. Delegácia je zodpovedná za medziparlamentné vzťahy s piatimi krajinami juhovýchodnej Európy: Albánskom, Bosnou a Hercegovinou, Chorvátskom, Federatívnou republikou Juhoslávia (neskôr Štátne spoločenstvo Srbska a Čiernej Hory a v súčasnosti Srbská republika a Čiernohorská republika) a Bývalou juhoslovanskou republikou Macedónsko.</xhtml:div>
<xhtml:div align="justify">Albánsko bolo v rokoch 1991 až 1994 zahrnuté spolu s Rumunskom a Bulharskom do delegácie pre vzťahy s týmito tromi krajinami a následne sa stalo súčasťou Delegácie pre vzťahy s juhovýchodnou Európou.</xhtml:div>
<xhtml:div align="justify">V roku 2002 Európsky parlament rozhodol nadviazať neformálne medziparlamentné vzťahy s Kosovom, ktorého parlament je priamo volený podľa nariadení OSN. Po voľbách do Európskeho parlamentu v roku 2004 boli Chorvátsko a Bývalá juhoslovanská republika Macedónsko na základe ich nového alebo oznámeného štatútu kandidátskych krajín na vstup do EÚ „vyčlenené“ z tejto regionálnej delegácie a boli zriadené nové delegácie pri príslušných spoločných parlamentných výboroch.</xhtml:div>
<xhtml:div align="justify"> </xhtml:div>
<xhtml:div align="justify">Súčasné medziparlamentné vzťahy s Albánskom, Bosnou a Hercegovinou, Srbskom a Čiernou Horou majú ročný cyklus a zakladajú sa na dobrovoľných rozhodnutiach, kým nenadobudnú platnosť jednotlivé dohody o stabilizácii a pridružení. Vzťahy s parlamentným zhromaždením Kosova, ktoré má tiež záujem o proces stabilizácie a pridruženia, boli po vyhlásení nezávislosti provincie 17. februára 2008 oficiálne nadviazané v máji 2008.</xhtml:div>
<xhtml:div align="justify"> </xhtml:div></xhtml:div>

</xhtml:div></Content><REF text-before="reference_abbr"><ns1:ID>20080805DDE35189</ns1:ID></REF></DelDescription>