<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0211">O-0211/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96930">Vital Moreira</PERSON>, <PERSON ID="1403">David Martin</PERSON><BRK/>v mene <COMMITTEE COMMID="2859">Výboru pre medzinárodný obchod</COMMITTEE></TI-AUTHOR></TI><OBJECT OBJID="OBJ0211">Vec: Dočasná dohoda o partnerstve medzi Európskym spoločenstvom na jednej strane a tichomorskými štátmi na druhej strane</OBJECT><CONTENT><PARA>Republika fidžijských ostrovov a Papua – Nová Guinea podpísali dočasnú dohodu o hospodárskom partnerstve (IEPA), ktorá stanovuje značne rozdielne časové plány liberalizácie pre tieto dve krajiny. Aký vplyv budú mať tieto záväzky na ich príslušné modely dovozu a vývozu? Aký vplyv budú mať na obchodné vzťahy s Austráliou a Novým Zélandom?</PARA><PARA>Ako plánuje Rada postupovať, aby zosúladila uzatvorenie dohôd IEPA s krajinami, ktoré majú najväčší záujem na ich uzatvorení, s regionálnou integráciou? </PARA><PARA>Ako Rada zabezpečí, aby IEPA nemala negatívny vplyv na politický záujem v oblasti hospodárskej integrácie v Tichomorí a neovplyvnila entuziazmus verejnosti v súvislosti s touto integráciou? </PARA><PARA>Podľa revízie obchodnej politiky WTO pre Fidži, prísne pravidlá pôvodu, ktoré EÚ uplatňuje na vývozy rýb, v závažnej miere obmedzili doterajšie možnosti. Tieto pravidlá boli v rámci IEPA uvoľnené a domácim spracovateľom sa umožnilo spracovávať nepôvodné výrobky. Akým spôsobom plánuje Rada predkladať správy Parlamentu o uplatňovaní osobitných ustanovení o pravidlách pôvodu vrátane vplyvu na rybolovný priemysel EÚ, rozvoja spracovateľského priemyslu v Papue – Novej Guiney a na Fidži a riadenia zásob rýb v Tichomorí? Akú ďalšiu podporu poskytne Rada štátom v Tichomorí pri rozvoji trvalo udržateľného odvetvia rybného hospodárstva? </PARA><PARA>Môže Rada takisto potvrdiť, že Papua – Nová Guinea a Fidži umožňujú prístup do svojich rybolovných oblastí iným obchodným partnerom v širšom regióne, ako napr. Thajsku, Filipínam, Taiwanu a Číne, ale nie rybárskym flotilám EÚ? Má Rada k dispozícii odhady o tom, ako IEPA ovplyvní rybolovný priemysel Únie a najmä jej konzervárenský priemysel? Existujú údaje o tom, aký vplyv bude mať IEPA na konzervárenský priemysel krajín AKT a VSP+?</PARA><PARA>Ako Rada zabezpečí, aby budúca komplexná dohoda o hospodárskom partnerstve (EPA) prispela k posilňovaniu regionálnej integrácie? </PARA><PARA>Aké opatrenia prijme Rada na zvýšenie počtu pracovných príležitostí, najmä pre ženy v štátoch Tichomoria? Podporí Rada uvoľnenie finančnej pomoci pre odvetvie cukru na Fidži, ktorá je v súčasnosti blokovaná, ak sa budú účinne vykonávať potrebné postupy v oblasti dobrej správy vecí verejných? Zaviazala sa Rada zapracovať do každej plnohodnotnej EPA rozsiahlu kapitolu o rozvoji? </PARA></CONTENT></QUEST>