<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000059">O-000059/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="2224">Klaus-Heiner Lehne</PERSON><BRK/>v mene <COMMITTEE COMMID="2874">Výboru pre právne veci</COMMITTEE></TI-AUTHOR><TI-AUTHOR><PERSON ID="96812">Juan Fernando López Aguilar</PERSON><BRK/>v mene <COMMITTEE COMMID="2875">Výboru pre občianske slobody, spravodlivosť a vnútorné veci</COMMITTEE></TI-AUTHOR></TI><OBJECT OBJID="OBJ000059">Vec: Odborná justičná príprava</OBJECT><CONTENT><PARA>Parlamentné výbory s pôsobnosťou v oblasti odbornej justičnej prípravy vítajú odpoveď Komisie na návrhy uvedené v uzneseniach Parlamentu o oblasti trestného súdnictva v EÚ, o Štokholmskom programe a o odbornej justičnej príprave a vítajú jej návrh pilotného projektu. Vzhľadom na články 81 a 82 Zmluvy o fungovaní Európskej únie, v ktorých sa ustanovuje prijatie opatrení zameraných na „podporu vzdelávania sudcov a justičných pracovníkov“ v súlade s riadnym legislatívnym postupom, a teda zapájanie Parlamentu v plnej miere:</PARA><PARA>1.  Akým spôsobom plánuje Komisia dosiahnuť svoj cieľ, ktorým je zabezpečiť, aby sa do roku 2020 polovici právnikom EÚ poskytla odborná príprava a aby sa jej skutočne zúčastnili?</PARA><PARA>2.  Aké kroky plánuje uskutočniť s cieľom posilniť sieť zariadení poskytujúcich odbornú justičnú prípravu v Únii, čo najlepšie využiť vnútroštátne a európske inštitúcie odborného vzdelávania v záujme poskytovania kurzov oboznamovania sa s vnútroštátnym, komparatívnym a európskym právom pre sudcov, prokurátorov a právnikov stabilným a nepretržitým spôsobom a vyriešiť príslušné problémy (časové požiadavky na sudcov, potrebu cieleného využívanie obmedzených finančných prostriedkov, nutnosť rozvoja jazykových znalostí a/alebo viacjazyčných vzdelávacích nástrojov)?</PARA><PARA>3.  Akým spôsobom chce Komisia posilniť úlohu súčasných poskytovateľov odborného vzdelávania a sietí v kontexte svojho návrhu nového programu súdnictva s cieľom umožniť im v plnej miere prispievať k dosiahnutiu cieľov Štokholmského programu?</PARA><PARA>4.  Ako chce Komisia zhodnotiť zámer Parlamentu zohrávať proaktívnu úlohu nielen v určovaní politiky odbornej justičnej prípravy, ale aj vo vymedzovaní organizácie pilotného projektu.</PARA></CONTENT></QUEST>