<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000025">O-000025/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96748">Cornelis de Jong</PERSON>, <PERSON ID="96852">Cornelia Ernst</PERSON>, <PERSON ID="96821">Rui Tavares</PERSON>, <PERSON ID="96858">Marie-Christine Vergiat</PERSON>, <PERSON ID="28514">Kyriacos Triantaphyllides</PERSON>, <PERSON ID="26851">Nikolaos Chountis</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000025">Vec: Vplyv rozsudku Európskeho súdu pre ľudské práva vo veci M.S.S./Belgicko a Grécko (žiadosť č. 30696/09) na fungovanie nariadenia Dublin II</OBJECT><CONTENT><PARA>Dňa 21. januára 2011 vyniesla Veľká komora Európskeho súdu pre ľudské práva (ESĽP) dlhoočakávaný rozsudok v prípade M.S.S./Belgicko a Grécko (žiadosť č. 30696/09). ESĽP vo svojom náleze okrem iného zistil, že vyhostenie do Grécka podľa nariadenia Dublin II je vzhľadom na nedostatky v postupe azylového konania v Grécku zjavným porušením Európskeho dohovoru o ochrane ľudských práv a základných slobôd (EDĽP). Podľa nálezu súdu členský štát, v tomto prípade Belgicko, porušuje okrem iného články 3 a 13 EDĽP, ak vydá žiadateľov o azyl na azylové konanie v Grécku. </PARA><PARA>Vzhľadom na uvedené skutočnosti:</PARA><PARA>1. súhlasí Komisia s tým, že rozsudok v prípade M.S.S./Belgicko a Grécko zodpovedne ilustruje vzájomné prepojenia medzi jednotlivými smernicami tzv. azylového balíka a že jeho rozviazanie môže viesť iba k nekompletnému a nefunkčnému spoločnému európskemu azylovému systému? Inými slovami, nedokazuje tento rozsudok, že je nevyhnutné prijať azylový balík ako celok, a nie pristupovať k nemu umelo, čiastkovo?</PARA><PARA>2. môže Komisia určiť, aké presné dosahy bude mať tento rozsudok na uplatňovanie nariadenia Dublin II? Nazdáva sa, že na základe podstaty tohto rozsudku je žiaduce opätovne prehodnotiť základné zásady nariadenia Dublin II? Má v úmysle urýchlene podniknúť takéto opätovné prehodnotenie a informovať Parlament o jeho postupe a výsledkoch?</PARA><PARA>3. má Komisia v úmysle požiadať tie členské štáty, ktoré ešte nepozastavili presuny do Grécka, aby tak spravili, kým sa neuskutoční toto prehodnotenie?</PARA></CONTENT></QUEST>