<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000169">O-000169/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96710">Jens Rohde</PERSON>, <PERSON ID="96873">Jürgen Creutzmann</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="96648">Philippe Lamberts</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="1129">Catherine Trautmann</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="28223">Andreas Schwab</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000169">Vec: Verejné obstarávanie</OBJECT><CONTENT><PARA>Dňa 17. mája Komisia zverejnila oznámenie o pridelení novej zákazky spoločnosti Microsoft na „získanie služieb Microsoftu na vysokej úrovni“, t. j. dodanie počítačov s prechodom na operačný systém Windows 7 do inštitúcií a agentúr EÚ. Celková trhová hodnota zmluvy je 45 miliónov EUR.</PARA><PARA>V oznámení o pridelení zákazky sa uvádza, že zmluva bola uzatvorená v rokovacom konaní bez predchádzajúceho zverejnenia oznámenia o verejnom obstarávaní. Podľa článku 89 ods. 2 finančného nariadenia „všetky zmluvy o verejnom obstarávaní sa uzatvárajú na základe verejnej súťaže na čo najširšej možnej úrovni okrem prípadov, keď sa využije rokovacie konanie uvedené v článku 91 ods. 1 písm. d)“. Rokovacie konanie teda možno použiť v konkrétnych a obmedzených prípadoch. V oznámení o pridelení zákazky sa uvádza, že v tomto prípade boli dôvody pre rokovacie konanie „technické“ vzhľadom na to, že zúčastnené subjekty už používajú produkty spoločnosti Microsoft v časti svojej IT infraštruktúry a že poskytovanie služieb je predmetom medziinštitucionálnej licenčnej zmluvy, ktorá upravuje licenčné práva pre príslušné produkty. Komisia súčasne dôrazne tvrdila, že rokovacie konanie nebolo použité v dôsledku technickej nutnosti zakúpiť služby Microsoftu, a to napríklad vo svojej odpovedi na písomnú otázku <ANCHOR ID="1" FAMILY="WQ" TYPE="P" YEAR="2011" NUMBER="003807">P-003807/2011</ANCHOR>: „Komisia sa nespolieha (alebo sa nemusí obmedzovať) iba na jedného predajcu softvéru.“</PARA><PARA>Mohla by Komisia, prosím, vysvetliť, či jej obhajoba rokovacieho konania z technických dôvodov neprotirečí tvrdeniu, že sa nemusí obmedzovať na jedného predajcu, v rozpore so stanovenými cieľmi politiky EÚ? Ak existujú iné možnosti, aké sú dôvody, že nebolo potrebné vyhlásiť na nový softvér verejnú súťaž?</PARA><PARA>V oznámení o prideľovaní zákazky sa ako kritérium uvádza aj „najnižšia cena“. Ako však Komisia hodnotí ponuku Microsoftu ako najnižšiu cenu, keď nebola žiadna verejná súťaž, a teda neboli žiadne alternatíve ponuky?</PARA></CONTENT></QUEST>