<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0023">O-0023/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="2107">Jan Andersson</PERSON> v mene <COMMITTEE COMMID="814">Výboru pre zamestnanosť a sociálne veci</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0023">Vec: Deti migrantov</OBJECT><CONTENT><PARA>Situácia detí migrantov EÚ, ktoré sú v členskom štáte pôvodu odkázané samé na seba, zatiaľ čo ich rodičia odchádzajú za prácou do iného členského štátu, vyvolala v niektorých členských štátoch za posledné dva roky vážne znepokojenie. Hoci existujú politiky zamerané na zlepšenie životných podmienok a vzdelávania detí migrantov, ktoré odišli so svojimi rodičmi do zahraničia, len malá pozornosť sa venovala problému detí, ktoré zostali doma odkázané samy na seba. Podľa štúdie, ktorú vypracovali Unicef a združenie Sociálne alternatívy v Rumunsku, v roku 2008 takmer 350 000 detí malo aspoň jedného z rodičov, ktorý pracoval v zahraničí, a takmer 126 000 detí malo oboch rodičov pracujúcich v zahraničí.</PARA><PARA>Deťom ponechaným na seba hrozí strata starostlivosti a rodičovskej pozornosti.</PARA><PARA>Hrozí im všeobecný nedostatok starostlivosti v súvislosti s fyzickým a mentálnym zdravím, dôsledky súvisiace s mentálnym zdravím ako depresia, strata voľného času na hru a vývoj, nedostatočná účasť v škole a všeobecná účasť na vzdelávaní a školení, podvýživa, zneužívanie detí.</PARA><PARA>Plánuje Komisia vypracovanie štúdie zameranej na vyhodnotenie rozsahu tohto problému?</PARA><PARA>Je Komisia toho názoru, že otázka detí migrujúcich pracovníkov je nielen problémom vlád krajín, z ktorých títo pracovníci pochádzajú, ale mali by sa ňou zaoberať aj vlády krajín, ktoré využívajú prítomnosť migrujúcich pracovníkov na svojom pracovnom trhu?</PARA><PARA>Má Komisia v úmysle vykonať výskum možných špecializovaných informačných systémov pre migrujúcich pracovníkov pokiaľ ide o informácie pre členov rodiny v hosťovskej krajine o školách a vzdelávaní, jazykovom vzdelávaní a zariadeniach starostlivosti o deti? Bolo by takéto niečo možné v rámci systému EURES?</PARA></CONTENT></QUEST>