<SDOCTA TDID="B6-0614/2008" BACKLOG="NO"><PARAMS><PARAM><ASSOCIATIONS><ASSOCIATION NAME="UP">-//EP//TEXT TA 20081120 TOC DOC XML V0//SK</ASSOCIATION><ASSOCIATION NAME="PREV">-//EP//TEXT TA P6-TA-2008-0561 0 DOC XML V0//SK</ASSOCIATION><ASSOCIATION NAME="NEXT">-//EP//TEXT TA P6-TA-2008-0563 0 DOC XML V0//SK</ASSOCIATION><ASSOCIATION NAME="FULL-TEXT">-//EP//TEXT TA 20081120 ITEMS DOC XML V0//SK</ASSOCIATION><ASSOCIATION NAME="DTD">-//EP//DTD TA 19990720 TA DOC XML V0//EN</ASSOCIATION><ASSOCIATION NAME="XSL">-//EP//STYLESHEET TA 19990720 TA DOC XML V0//EN</ASSOCIATION></ASSOCIATIONS></PARAM></PARAMS><TOC PART.NB="1"><ENTRY TYPE="RESOL" BOOKMARK="BKMD-11"/></TOC><BOOKMARK ID="BKMD-P10"/><IDENT><STRING BOLD="on"><ANCHOR ID="1" FAMILY="TA" TYPE="P6-TA" YEAR="2008" NUMBER="0562">P6_TA(2008)0562</ANCHOR></STRING></IDENT><TI><BODY><STRING BOLD="on">Systém strednodobej finančnej pomoci pre platobné bilancie členských štátov</STRING></BODY></TI><REF-TD><ANCHOR ID="2" FAMILY="DOC-B" TYPE="B6" YEAR="2008" NUMBER="0614">B6-0614/2008</ANCHOR></REF-TD><TXTLST><RESOL><BOOKMARK ID="BKMD-11"/><TI><BODY><STRING BOLD="on">Uznesenie Európskeho parlamentu z 20. novembra 2008 o zavádzaní systému strednodobej finančnej pomoci pre platobné bilancie členských štátov </STRING></BODY></TI><TEXT><PREAMBLE><PRINIT><STRING ITALIC="on">Európsky parlament</STRING>
,</PRINIT><GRVISA><VISA><P><NO.P>–</NO.P><BODY>	so zreteľom na návrh nariadenia Rady, ktorým sa mení a dopĺňa nariadenie (ES) č. 332/2002, ktorým sa zavádza systém strednodobej finančnej pomoci pre platobné bilancie členských štátov, ktorý predložila Komisia 31. októbra 2008 (<ANCHOR-COM ID="3" FAMILY="COM" TYPE="COM" YEAR="2008" NUMBER="0717">KOM(2008)0717</ANCHOR-COM>),</BODY></P></VISA><VISA><P><NO.P>–</NO.P><BODY>	so zreteľom na odporúčanie Komisie z 31. októbra 2008 týkajúce sa rozhodnutia Rady o poskytnutí vzájomnej pomoci Maďarsku a na návrh rozhodnutia Rady o poskytnutí strednodobej pomoci Maďarsku zo strany EÚ (<ANCHOR-COM ID="4" FAMILY="COM" TYPE="COM" YEAR="2008" NUMBER="0716">KOM(2008)0716</ANCHOR-COM>),</BODY></P></VISA><VISA><P><NO.P>–</NO.P><BODY>	so zreteľom na nariadenie Rady (ES) č. 332/2002 z 18. februára 2002, ktorým sa zavádza systém strednodobej finančnej pomoci pre platobné bilancie členských štátov<FOOTNOTE><FIELD>	Ú. v. ES L 53, 23.2.2002, s. 1.</FIELD></FOOTNOTE>
, a na uznesenie Európskeho parlamentu zo 6. septembra 2001 o strednodobej finančnej pomoci pre platobné bilancie členských štátov<FOOTNOTE><FIELD>	Ú. v. ES C 72 E, 21.3.2002, s. 312.</FIELD></FOOTNOTE>
,</BODY></P></VISA><VISA><P><NO.P>–</NO.P><BODY>	so zreteľom na články 100 a 119 Zmluvy o ES,</BODY></P></VISA><VISA><P><NO.P>–</NO.P><BODY>	so zreteľom na článok 103 ods. 2 rokovacieho poriadku,</BODY></P></VISA></GRVISA><GRCONS><CONS><P><NO.P>A.</NO.P><BODY>	keďže Komisia odporúča poskytnúť Maďarsku v spojení s dohodou s Medzinárodným menovým fondom strednodobú finančnú pomoc až do výšky 6 500 000 000 EUR a to na základe článku 119 zmluvy,</BODY></P></CONS><CONS><P><NO.P>B.</NO.P><BODY>	keďže v prípade strednodobej finančnej pomoci pre všetky členské štáty je vhodnejší komplexný prístup,</BODY></P></CONS><CONS><P><NO.P>C.</NO.P><BODY>	keďže treba mať na pamäti vplyv súčasnej celosvetovej finančnej a hospodárskej krízy,</BODY></P></CONS><CONS><P><NO.P>D.</NO.P><BODY>	keďže hospodárstva členských štátov, ktoré pristúpili k EÚ neskôr, nevyužívajú výhody vyplývajúce z disponovania vlastnou rezervnou menou,</BODY></P></CONS><CONS><P><NO.P>E.</NO.P><BODY>	keďže meny týchto členských štátov sú v poslednom čase vystavené silným špekulatívnym akciám a keďže stupeň súčasnej vonkajšej nerovnováhy je spôsobený v prvom rade výraznou expanziou neštátnych úverov,</BODY></P></CONS><CONS><P><NO.P>F.</NO.P><BODY>	keďže v súvislosti s celosvetovou finančnou krízou a šíriacou sa recesiou v Európe sú potrebné politiky, ktoré by riešili osobitné problémy hospodárstiev týchto členských štátov,</BODY></P></CONS><CONS><P><NO.P>G.</NO.P><BODY>	keďže možnosti rozpočtovej politiky na riešenie prípadov rozsiahlej vonkajšej nerovnováhy a na predchádzanie finančnej nestabilite môžu byť dosť obmedzené v súvislosti so súčasnou hospodárskou recesiou, ktorá sa šíri v EÚ,</BODY></P></CONS></GRCONS></PREAMBLE><DISPOSITIF><ACTLST><ACTION><P><NO.P>1.</NO.P><BODY>	vyjadruje presvedčenie, že členské štáty mimo eurozóny by mali byť nabádané, aby sa snažili získať potenciálnu strednodobú finančnú pomoc s ohľadom na ich deficit platobnej bilancie, najprv v rámci Spoločenstva a až potom na medzinárodnej úrovni;</BODY></P></ACTION><ACTION><P><NO.P>2.</NO.P><BODY>	považuje súčasnú situáciu za ďalší dôkaz dôležitosti eura pri ochrane členských štátov v eurozóne a vyzýva členské štáty mimo eurozóny, aby do nej vstúpili, len čo splnia maastrichtské kritériá;</BODY></P></ACTION><ACTION><P><NO.P>3.</NO.P><BODY>	vyzýva Komisiu, aby vypracovala podrobnú analýzu toho, ako konanie jednotlivých bánk, ktoré presunuli svoje aktíva z Maďarska po tom, čo ostatné členské štáty prijali záchranné plány, ovplyvnilo platobnú bilanciu Maďarska;</BODY></P></ACTION><ACTION><P><NO.P>4.</NO.P><BODY>	vyzýva Komisiu, aby dôkladne preskúmala špekulatívne akcie (tzv. short-selling) voči menám tých členských štátov, ktoré k EÚ pristúpili v neskoršej vlne, a aby preverila, aké kroky by sa mohli podniknúť s cieľom zabrániť drastickému narušeniu dôvery v ich meny a miestne bankové systémy;</BODY></P></ACTION><ACTION><P><NO.P>5.</NO.P><BODY>	vyzýva Komisiu, aby výsledky týchto analýz oznámila skupine de Larosièra a príslušnému výboru Európskeho parlamentu;</BODY></P></ACTION><ACTION><P><NO.P>6.</NO.P><BODY>	uznáva, že je nevyhnutné výrazne zvýšiť strop pre zostávajúcu sumu úverov, ktoré sa majú poskytnúť členským štátom, ako je uvedené v nariadení (ES) č. 332/2002, vzhľadom na to, že od jeho prijatia počet členských štátov mimo eurozóny podstatne narástol; zdôrazňuje, že takéto zvýšenie by takisto zväčšilo flexibilitu Spoločenstva pri reagovaní na ďalšie žiadosti o strednodobú finančnú pomoc, napríklad v súvislosti so súčasnou celosvetovou finančnou krízou;</BODY></P></ACTION><ACTION><P><NO.P>7.</NO.P><BODY>	poznamenáva, že toto zvýšenie úverového stropu by nemalo žiadny vplyv na rozpočet, pretože úvery by Komisia získavala na finančných trhoch a prijímajúce členské štáty by ich museli splatiť; zdôrazňuje, že rozpočet by mohlo ovplyvniť jedine to, keby členský štát svoj dlh nesplatil;</BODY></P></ACTION><ACTION><P><NO.P>8.</NO.P><BODY>	pripomína, že pred súčasnými finančnými problémami Maďarska sa nariadenie (ES) č. 332/2002 od svojho prijatia v roku 2002 ani raz neuplatnilo a že predchádzajúce nariadenie (EHS) č. 1969/88<FOOTNOTE><FIELD> 	Ú. v. ES L 178, 8.7.1988, s. 1.</FIELD></FOOTNOTE>
, ktorým sa zaviedol mechanizmus stanovený článkom 119 zmluvy, sa uplatnilo dvakrát, raz v prípade Grécka v roku 1991 a raz v prípade Talianska v roku 1993, a že Grécko aj Taliansko v plnej miere dodržali svoje záväzky voči Komisii;</BODY></P></ACTION><ACTION><P><NO.P>9.</NO.P><BODY>	pripomína, že Európsky parlament požiadal Radu, aby každé dva roky na základe správy Komisie po konzultácii s Európskym parlamentom a po tom, čo Hospodársky a finančný výbor vydá stanovisko, preskúmala, či zavedený systém splnil potreby, ktoré viedli k jeho vytvoreniu; kladie si otázku či takéto správy boli od prijatia nariadenia (ES) č. 332/2002 vypracované;</BODY></P></ACTION><ACTION><P><NO.P>10.</NO.P><BODY>	poveruje svojho predsedu, aby toto uznesenie postúpil Rade, Komisii, Európskej centrálnej banke, Euroskupine a vládam členských štátov.</BODY></P></ACTION></ACTLST></DISPOSITIF></TEXT></RESOL></TXTLST></SDOCTA>