<QUEST VERSION="2"><TI><TI-INTRO>Otázka na hodinu otázok <QREF QID="H-2011-000102">H-000102/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: marca 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96680">Zigmantas Balčytis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000102">Vec: Zriaďovanie jednotných kontaktných miest v členských štátoch podľa smernice o službách</OBJECT><CONTENT><PARA>Smernica o službách, ktorá bola prijatá v roku 2006, ustanovuje zriadenie jednotných kontaktných miest v členských štátoch. Tieto jednotné kontaktné miesta sú jedným z kľúčových aspektov účinného vykonávania smernice a predstavujú nevyhnutný zdroj informácií pre poskytovateľov cezhraničných služieb, alebo pre tých, ktorí chcú začať podnikať v inom členskom štáte. Sú určené najmä pre poskytovateľov služieb v malom rozsahu, ktorí nedisponujú finančnými prostriedkami na to, aby mohli využívať poradenstvo v oblasti pracovného práva, daňových zákonov platných v inom členskom štáte Európskej únie, alebo postupov pre zakladanie podnikov atď.</PARA><PARA>V niektorých členských štátoch jednotné kontaktné miesta neboli zriadené, alebo nefungujú tak, ako by mali, čiže neposkytujú úplné informácie, ktoré poskytovatelia služieb potrebujú. Nemyslí si Rada, že toto oneskorenie v zriaďovaní jednotných kontaktných miest v zásade znemožňuje poskytovateľom služieb využívať možnosti, ktoré jednotný trh ponúka a nedovoľuje malým a stredným podnikom poskytovať služby v iných členských štátoch Európskej únie?</PARA></CONTENT></QUEST>