<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>EP sa v poľnohospodárskej politike EÚ usiluje o rovnováhu</Title><Topic>Poľnohospodárstvo</Topic><PublicationDate>2008-11-19 - 16:44</PublicationDate><Chapo>EP schválil balík správ o „kontrole zdravotného stavu“ spoločnej poľnohospodárskej politiky (SPP) Únie, v ktorých sa vyjadril k návrhom predloženým Európskou Komisiou. Poslanci žiadajú menšie obmedzenia podpory pre poľnohospodárov, ako aj limitované zvýšenie mliečnych kvót. Čo sa týka citlivých sektorov, EP požaduje, aby sa zachovali intervenčné nástroje a aby získavanie podpory záviselo od objemu výroby.</Chapo><Content><xhtml:div>

<xhtml:div align="justify">Vzhľadom na to, že v otázkach poľnohospodárstva má Európsky parlament podľa platných zmlúv iba konzultačnú úlohu, EP uvítal záväzok Rady, ktorá prisľúbila, že s ním bude pri schvaľovaní tejto legislatívy spolupracovať ako keby išlo o spolurozhodovanie, a to aj napriek tomu, že Lisabonská zmluva, ktorá by takýto postup právne zakotvila, doposiaľ nebola ratifikovaná vo všetkých členských štátoch.</xhtml:div>
<xhtml:div align="justify"> </xhtml:div>
<xhtml:div align="justify">Poslanci predložili k pôvodnému návrhu Komisie vyše tisíc pozmeňovacích návrhov. </xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Menej prostriedkov na vnútroštátne programy rozvoja vidieka</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Návrh na ďalšie výrazné znižovanie priamej podpory pre poľnohospodárov za účelom presunutia týchto prostriedkov na vnútroštátne programy rozvoja vidieka (tzv. "modulácia") bol jedným z najkontroverznejších bodov návrhu. Parlament požaduje, aby sa súčasná 5 % modulácia pre poľnohospodárov zvýšila iba na 7% do roku 2013 (na rozdiel od 13% navrhovaných Komisiou). Podľa prijatého pozmeňujúceho návrhu by mal byť strop tejto modulácie zvýšený z 5000 na 10 000 eur.</xhtml:div>
<xhtml:div align="justify"> </xhtml:div>
<xhtml:div align="justify">Na poľnohospodárov, ktorým je vyplácaná podpora presahujúca 100.000 eur, by sa malo uplatniť nasledovné výraznejšie zníženie: o 1% viac pre sumy od 100.000 do 199.999 eur, 2 % pre sumy od 200.000 do 299.999 eur a 3 % nad 300.000 eur. Komisia  navrhovala zníženie o 3 % viac pre sumy od 100.000 do 199.999 eur, 6 % pre sumy od 200.000 do 299.999 eur a 9 % nad 300.000 eur.</xhtml:div>
<xhtml:div align="justify"> </xhtml:div>
<xhtml:div align="justify">Podľa ďalšieho schváleného pozmeňujúceho návrhu by sa dodatočná modulácia pre najväčšie poľnohospodárske podniky nemala vzťahovať na kooperatívy (teda združenia viacerých poľnohospodárov), ktoré dostávajú menej než 100 000 eur.</xhtml:div>
<xhtml:div align="justify"> </xhtml:div>
<xhtml:div align="justify">Poslanci okrem toho žiadajú, aby sa určité typy podpory naďalej odvíjali od výroby. Toto opatrenie má pomôcť predovšetkým  drobným výrobcom v konkrétnych sektoroch (krmivá, bielkovinové plodiny, ľan, atď.).</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Hodnotenie odvetvia výroby mlieka v roku 2010</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Návrh na každoročné zvýšenie kvót výroby mlieka o 1% do roku 2013, ktorý má členské štáty pripraviť na úplné odstránenie mliečnych kvót v roku 2015, bol ďalším kontroverzným bodom, a to vzhľadom na obtiažnu situáciu výrobcov v niektorých členských štátoch, kde sú výkupné ceny už teraz veľmi nízke. Iné štáty by si naopak želali tieto kvóty zvýšiť a využiť tak príležitosti, ktoré im v súčasnosti ponúka svetový trh.</xhtml:div>
<xhtml:div align="justify"> </xhtml:div>
<xhtml:div align="justify">Podľa textu, ktorý EP napokon prijal, poslanci súhlasia s každoročným zvýšením mliečnych kvót o 1% v období do roku 2013, zároveň však Európsku komisiu žiadajú, aby v roku 2010, skôr ako predloží návrhy na nasledujúce obdobia, situáciu na trhu s mliekom opätovne zhodnotila. Okrem toho požiadajú, aby tie členské štáty, ktoré si to želajú, mohli dočasne zvýšiť svoje kvóty, ak kvóty iných členských štátov nie sú využívané v plnej výške. Navrhujú tiež zriadenie mliečneho fondu na reštrukturalizáciu odvetvia.</xhtml:div>
<xhtml:div align="justify"> </xhtml:div>
<xhtml:div align="justify"><xhtml:strong>Podpora citlivých odvetvi, poistenie a intervencie na trhoch</xhtml:strong></xhtml:div>
<xhtml:div align="justify"> </xhtml:div>
<xhtml:div align="justify">Ďalší návrh, o ktorom poslanci hlasovali, má za cieľ umožniť členským štátom využiť až 15% prostriedkov z európskych fondov na podporu odvetví nachádzajúcich sa v zložitej situácii, ako je chov hovädzieho dobytka či výroba mlieka. Tieto prostriedky by mohli byť použité aj na systémy poistenia tak, aby mohlo byť poistné krytie, rozšírené napríklad o klimatické vplyvy a významné finančné straty spojené s chorobami zvierat či plodín.</xhtml:div>
<xhtml:div align="justify"> </xhtml:div>
<xhtml:div align="justify">Poslanci v neposlednom rade prijali pozmeňujúce návrhy, ktoré majú umožniť zachovanie intervenčných nástrojov alebo nástrojov na riadenie trhu v odvetví obilnín, mäsa a mliečnych výrobkov.</xhtml:div>

</xhtml:div></Content><REF text-before="reference_abbr"><ns1:ID>20081117IPR42183</ns1:ID></REF><Knowmore text-before="more"><Link href="/activities/plenary/ta.do?language=SK" title="Vyhľadávač najaktuálnejších prijatých textov">Konečné znenie prijatého textu nájdete po jeho publikovaní prostredníctvom vyhľadávača tu</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/plenary/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>