<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0202">O-0202/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96740">Yannick Jadot</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="96955">Catherine Bearder</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="1403">David Martin</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="96669">Joe Higgins</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="28219">Daniel Caspary</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0202">Vec: Dohody o dobrovoľnom partnerstve v rámci systému FLEGT s Kongom a Kamerunom a iné plánované dohody o dobrovoľnom partnerstve </OBJECT><CONTENT><PARA>Viaceré krajiny, ktoré vyvážajú tvrdé tropické drevo, začali uzatvárať dohody o dobrovoľnom partnerstve s EÚ v rámci akčného plánu pre vynútiteľnosť práva, správu a obchod v lesnom hospodárstve (FLEGT). Prostredníctvom týchto dohôd bude EÚ podporovať reformy správy v lesnom hospodárstve a tvorbu kapacít vrátane zavedenia systémov, ktoré umožnia vysledovateľnosť a overenie zákonnosti v prípade úžitkového dreva a výrobkov z dreva. Parlament musí udeliť formálny súhlas na uzatvorenie dvoch dohôd o dobrovoľnom partnerstve s Kamerunom a Konžskou republikou (Brazzavillle). </PARA><PARA>Všetky súčasné a budúce dohody o dobrovoľnom partnerstve by mali prispieť k ochrane nedotknutých zalesnených plôch tým, že zabezpečia udržateľný charakter lesného hospodárstva z environmentálneho a sociálneho hľadiska a uskutočnia naliehavé reformy. </PARA><PARA>- Aký mechanizmus sa zavedie, aby sa zabezpečilo, že dohody o dobrovoľnom partnerstve sa budú dôsledne, účinne a včas presadzovať v jednotlivých etapách ich plnenia? Bude Komisia pravidelne vypracovávať a predkladať Parlamentu správy o vykonávaní jednotlivých ustanovení všetkých súčasných a budúcich dohôd? </PARA><PARA>- Ako chce Komisia zabezpečiť, aby občianska spoločnosť, miestni obyvatelia a pôvodné obyvateľstvo mohli slobodne a s istotou prispievať k plneniu a presadzovaniu dohôd o dobrovoľnom partnerstve a využívať svoje právo odvolať sa a podať sťažnosť? Vypracovala Komisia nezávislé posúdenie súčasnej situácie v oblasti ľudských práv a ochrany práva na slobodu prejavu v krajinách, ktorých sa týkajú dohody o dobrovoľnom partnerstve? Ak nie, plánuje Komisia vypracovať nezávislé a spoľahlivé posúdenie noriem v oblasti ľudských práv vo všetkých krajinách, ktorých sa týkajú dohody o dobrovoľnom partnerstve? </PARA><PARA>- So zreteľom na skutočnosť, že dohody o dobrovoľnom partnerstve majú priamy finančný vplyv na rozpočet EÚ, a keďže v budúcich rokoch sa plánuje uzatvorenie ďalších dohôd o dobrovoľnom partnerstve, aké osobitné dodatočné finančné prostriedky chcú Komisia a členské štáty uvoľniť pre finančné, technické a ľudské zdroje s cieľom podporiť rokovania a plnenie týchto dohôd? </PARA><PARA>- Aké nové iniciatívy, okrem dohôd o dobrovoľnom partnerstve, plánuje Komisia v snahe zabrániť rozsiahlemu odlesňovaniu a degradácii prírodných lesov a podporiť ich ochranu? </PARA></CONTENT></QUEST>