<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0107">O-0107/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96860">Michèle Striffler</PERSON><BRK/>v mene <COMMITTEE COMMID="2857">Výboru pre rozvoj</COMMITTEE></TI-AUTHOR></TI><OBJECT OBJID="OBJ0107">Vec: Prínos biodiverzity a súvisiacich ekosystémových služieb k rozvoju a dosahovaniu rozvojových cieľov tisícročia</OBJECT><CONTENT><PARA>1. Valné zhromaždenie OSN vyhlásilo rok 2010 za Medzinárodný rok biodiverzity. Rovnako aj témou Medzinárodného dňa biologickej diverzity v roku 2010 je biodiverzita pre rozvoj a zmierňovanie chudoby. Zvrátenie straty biodiverzity je kľúčovým aspektom programu rozvojových cieľov tisícročia (RCT), ktorý prispieva k pokroku pri plnení niektorých z kľúčových RCT, ako sú skoncovanie s extrémnou chudobou a hladom, zabezpečenie zdravotnej starostlivosti a vzdelávania pre všetkých a dosiahnutie udržateľnosti v oblasti životného prostredia. </PARA><PARA>2. Aké politické riešenia straty biodiverzity ako novej výzvy pri zmierňovaní chudoby predloží Rada na desiatom stretnutí Konferencie zmluvných strán Dohovoru o biologickej diverzite (COP 10) v Nagoji? Ako má konkrétne v úmysle riešiť z finančného i technického hľadiska potreby najmenej rozvinutých krajín? Zamýšľa Rada v tejto súvislosti prispôsobiť osobitné ciele nástroja rozvojovej spolupráce (DCI) a Európskeho rozvojového fondu (ERF) tejto problematike? </PARA><PARA>3. Aké konkrétne opatrenia a kombináciu politík zamýšľa Rada podporovať v súvislosti so súdržnosťou politík pre rozvoj s cieľom zabezpečiť, aby ochrana biodiverzity prispela k zníženiu chudoby? O akých politických riešeniach uvažuje Rada, aby sa zabezpečilo začlenenie biodiverzity do činností hospodárskych odvetví, ako napríklad do poľnohospodárstva, lesníctva, rybného hospodárstva a cestovného ruchu?</PARA><PARA>4. A napokon, aký druh mechanizmov plánuje Rada podporiť na konferencii COP 10 s cieľom zabezpečiť práva zakotvené v Aarhuskom dohovore a dodržiavanie práv chudobných ľudí, ako aj ich zapájanie do konzultačného procesu pri súčasnom zabezpečení spravodlivého využívania výhod, ktoré vyplývajú z genetických zdrojov a ekosystémových služieb?</PARA></CONTENT></QUEST>