<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0058">O-0058/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladajú: <PERSON ID="28243">Jorgo Chatzimarkakis</PERSON> a <PERSON ID="1926">Karin Riis-Jørgensen</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0058">Vec: Falšované lieky na internete</OBJECT><CONTENT><PARA>Falšované lieky sú veľkým nebezpečenstvom pre zdravie a bezpečnosť verejnosti. Európska únia sa stretáva s problémom, že metódy falšovania sa stávajú čoraz rafinovanejšie. Nebezpečenstvo, že falšované lieky sa dostanú do EÚ cez nezákonné distribučné kanály, sa každým rokom zväčšuje. Európska komisia pozná tento problém, a preto navrhla zmenu smernice 2001/83/ES Európskeho parlamentu a Rady zo 6. novembra 2001, ktorým sa ustanovuje zákonník spoločenstva o humánnych liekoch<FNREF FNIDREF="FN1"/>. Aktuálny návrh (KOM(2008)0668) sa predstavil na jeseň r. 2008 a v decembri r. 2008 sa poslal Európskemu parlamentu. Cieľom tohto návrhu je predovšetkým riešenie nebezpečenstva falšovaných liekov, ktoré sa dostávajú do zákonného zásobovacieho reťazca s liekmi v EÚ.</PARA><PARA>Vzhľadom na to, že vstupnou bránou pre falšované lieky, ktoré sa dostávajú do zákonného zásobovacieho reťazca s liekmi v EÚ (podľa výsledkov štúdie nemeckej spolkovej kriminálnej polície až v 80 % prípadov) je predovšetkým internet, robí Európska komisia dosť na to, aby ochránila spotrebiteľa pred zdrojom tohto nebezpečenstva?</PARA><PARA>Uvedomuje si Európska komisia vedomá, že zverejňovanie zoznamu internetových lekární a certifikácia internetových stránok by zabránili nezákonnému internetovému obchodovaniu a že by mohli byť účinným nástrojom proti hlavnej príčine falšovaných liekov v EÚ? Ak áno, aký je akčný plán na uplatňovanie tohto nástroja?</PARA><FN FNID="FN1">  Ú. v. ES L 311, 28.11.2001, s. 67.</FN></CONTENT></QUEST>