<MOTION LG="SK" TYPE="RE">
<COVER>
<DATE-DEPOSIT DATE="20071205">5.12.2007</DATE-DEPOSIT>
<NUM-MOTION TYPE="B6" NUM="0510" YEAR="2007"><ANCHOR ID="1" FAMILY="DOC-B" TYPE="B6" YEAR="2007" NUMBER="0510">B6‑0510/2007</ANCHOR></NUM-MOTION>
<TITLE-COV>
	<INT-TITLE><B>NÁVRH UZNESENIA</B></INT-TITLE>
<PARA>
	<CONTENT>ktorý na základe otázky na ústne zodpovedanie <ANCHOR ID="2" FAMILY="DOC-B" TYPE="B6" YEAR="2007" NUMBER="0382">B6‑0382/2007</ANCHOR></CONTENT></PARA>
<PARA>
	<CONTENT>v súlade s článkom 108 ods. 5 rokovacieho poriadku</CONTENT></PARA>
<PARA>
	<CONTENT>predkladajú Pedro Guerreiro, Helmuth Markov, Jacky Hénin, Roberto Musacchio, Marco Rizzo, Willy Meyer Pleite a Ilda Figueiredo</CONTENT></PARA>
<PARA>
	<CONTENT>v mene Konfederatívnej skupiny Európskej zjednotenej ľavice - Nordickej zelenej ľavice</CONTENT></PARA>
<PARA>
	<CONTENT>o textile a odevných výrobkoch </CONTENT></PARA>
</TITLE-COV>
<NUM-PE NUM="398.189">PE398.189v01-00</NUM-PE></COVER>
<TITLE-DOC>
<NUM-MOTION TYPE="0" NUM="0" YEAR="0"><B><ANCHOR ID="3" FAMILY="DOC-B" TYPE="B6" YEAR="2007" NUMBER="0510">B6‑0510/2007</ANCHOR></B></NUM-MOTION>
<PARA><CONTENT><B>Uznesenie Európskeho parlamentu o textile a odevných výrobkoch</B></CONTENT></PARA>
</TITLE-DOC>
<CORPUS>
<INT-PR><I>Európsky parlament</I>,</INT-PR>
<PARA>
<SYMBOL>–</SYMBOL>
<CONTENT>so zreteľom na skutočnosť, že dňa 31. decembra tohto roku sa skončí účinnosť tzv. memoranda o porozumení o vývoze istých textilných a odevných výrobkov z Číny do krajín Európskej únie a na pokračovanie úplnej liberalizácie trhu s textilom a odevnými výrobkami,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na zavedenie mechanizmu dvojitej kontroly tovaru dovážaného z Číny zo strany colných orgánov členských štátov a čínskych orgánov, ktorý sa vzťahuje len na osem z desiatich kategórií uvedených v memorande počas roku 2008,</CONTENT></PARA>
<PARA>
<SYMBOL>–</SYMBOL>
<CONTENT>so zreteľom na článok 108 ods. 5 rokovacieho poriadku</CONTENT></PARA>
<PARA>
<SYMBOL>A.</SYMBOL>
<CONTENT>keďže zrušenie kvót v odvetví textilu a odevných výrobkov má vážne dôsledky v sociálnej oblasti a ovplyvňuje najmä regióny, v ktorých je sústredený väčší počet podnikov odvetvia a zamestnancov, z ktorých väčšinu tvoria ženy, a kde sú aj naďalej nízke odmeny,</CONTENT></PARA>
<PARA>
<SYMBOL>B.</SYMBOL>
<CONTENT>keďže regióny Európskej únie najviac postihnuté rušením pracovných miest v odvetví textilu a odevných výrobkov sú veľmi znevýhodnené, a to tak pokiaľ ide o možnosti zamestnania a výroby, ako aj o sociálny blahobyt, a keďže nedostatočná ochrana tohto výrobného odvetvia len zvyšuje ich sociálnu a hospodársku zraniteľnosť a regionálne rozdiely v rámci EÚ,</CONTENT></PARA>
<PARA>
<SYMBOL>C.</SYMBOL>
<CONTENT>keďže v posledných 15 rokoch bol zaznamenaný vysoký počet podnikov v rôznych členských štátoch, ktoré presunuli výrobu do iných regiónov, a to najmä do severnej Afriky a do Ázie, v dôsledku čoho sa zvýšila nezamestnanosť a vznikali vážne sociálne a hospodárske krízy,</CONTENT></PARA>
<PARA>
<SYMBOL>D.</SYMBOL>
<CONTENT>keďže odvetvie textilu a odevných výrobkov je dosť heterogénne a vytvára výrobný reťazec siahajúci do iných sektorov, v ktorom prevláda široká sieť malých a stredných podnikov často spolupracujúcich formou subdodávateľstva,</CONTENT></PARA>
<PARA>
<SYMBOL>E.</SYMBOL>
<CONTENT>keďže odvetvie textilu a odevných výrobkov v súčasnosti zamestnáva viac ako 2,6 milióna pracovníkov a dosahuje obrat vyše 230 miliárd EUR v EÚ, výraznou mierou sa podieľajúci na HDP a na zamestnanosti niektorých členských štátov, najmä Portugalska,</CONTENT></PARA>
<PARA>
<SYMBOL>F.</SYMBOL>
<CONTENT>keďže ohlásené ukončenie účinnosti memoranda o porozumení medzi EÚ a Čínskou ľudovou republikou bude mať vážne dôsledky pre menej rozvinuté regióny a môže prispieť k zníženiu HDP na obyvateľa v týchto regiónoch, čo bude vyžadovať adekvátnu reakciu,</CONTENT></PARA>
<PARA>
<SYMBOL>G.</SYMBOL>
<CONTENT>keďže napriek tomu, že existujú veľké podniky s vysokým počtom zamestnancov a veľkým objemom výroby, v podnikateľskej štruktúre odvetvia dominujú mikropodniky a malé podniky, v niektorých prípadoch s vysokými investíciami do technológií,</CONTENT></PARA>
<PARA>
<SYMBOL>H.</SYMBOL>
<CONTENT>keďže neboli prijaté účinné opatrenia na ochranu odvetvia textilu a odevných výrobkov v EÚ pred predvídateľnými dôsledkami prijatia Číny do WTO v roku 2000, ako aj opatrenia na priemyselné a obchodné zhodnocovanie v období od tohto dátumu dodnes, ktoré by minimalizovali ukazujúci sa dosah na odvetvie,</CONTENT></PARA>
<PARA>
<SYMBOL>I.</SYMBOL>
<CONTENT>keďže členovia WTO môžu do konca roku 2008 prijímať ochranné opatrenia vo forme obmedzení množstva výrobkov dovážaných z Čínskej ľudovej republiky, ak vznikne nerovnováha na trhu,</CONTENT></PARA>
<PARA>
<SYMBOL>1.</SYMBOL>
<CONTENT>zdôrazňuje, že spomenutý mechanizmus dvojitej kontroly tovaru dovážaného z Číny bude mať zmysel len vtedy, ak sa zabráni vzniku situácie, ktorá vznikla v roku 2005, kedy došlo k rýchlemu nárastu dovozu tovaru do EÚ;</CONTENT></PARA>
<PARA>
<SYMBOL>2. </SYMBOL>
<CONTENT>zdôrazňuje, že okrem uvedeného mechanizmu dvojitej kontroly treba zaviesť nové ochranné opatrenia, a to najmä v kategóriách, ktoré by mali uviesť členské štáty v záujme zachovania a podpory zamestnanosti a aktivít v tomto odvetví v rámci EÚ; </CONTENT></PARA>
<PARA>
<SYMBOL>3. </SYMBOL>
<CONTENT>upozorňuje, že niektoré krajiny, ktoré sa vo výraznej miere podieľajú na medzinárodnom obchode s textilom a odevnými výrobkami, prijali ochranné opatrenia s účinnosťou do konca roku 2008, a preto nie je jasné, prečo EÚ neurobila ten istý krok;</CONTENT></PARA>
<PARA>
<SYMBOL>4. </SYMBOL>
<CONTENT>vyjadruje svoje obavy z plánov Komisie ohlásených komisárom Mandelsonom, podľa ktorých by sa mali prehodnotiť nástroje na ochranu obchodu (TDI) na základe záujmov podnikov, ktoré presúvajú výrobu do krajín s nižšími výrobnými nákladmi vyplývajúcimi z nižších platov a nízkych sociálnych a environmentálnych nárokov; zdôrazňuje, že TDI sú základným nástrojom na boj proti nekalým obchodným postupom, najmä v odvetví textilu a odevných výrobkov;</CONTENT></PARA>
<PARA>
<SYMBOL>5. </SYMBOL>
<CONTENT>zdôrazňuje, že odvetvie textilu a odevných výrobkov má pre EÚ strategický význam s veľkým potenciálom v budúcnosti a môže tiež prispieť k účinnému dosiahnutiu hospodárskej a sociálnej súdržnosti;</CONTENT></PARA>
<PARA>
<SYMBOL>6. </SYMBOL>
<CONTENT>opätovne zdôrazňuje, že EÚ musí toto odvetvie podporovať ako výrobný reťazec – či už na vnútroštátnej úrovni alebo na úrovni Spoločenstva – okrem krokov prijímaných na úrovni členských štátov;</CONTENT></PARA>
<PARA>
<SYMBOL>7. </SYMBOL>
<CONTENT>považuje za potrebné, na účely ochrany pracovných miest a rozvoja a modernizácie odvetvia textilu a odevných výrobkov v EÚ, okrem iného:
<P>— skoncovať s modelom založeným na nízkych odmenách, nízkej kvalifikácii zamestnancov a neistote zamestnania;</P>
<P>— podporiť zvyšovanie úrovne vzdelávania a kvalifikácie odborníkov v odvetví;</P>
<P>— presadzovať opatrenia, ktoré poskytnú odpoveď na hromadenie problémov a množstvo ťažkostí rodín vyplývajúcich z nezamestnanosti spôsobenej rušením pracovných miest a zatváraniu či presunu výrobných kapacít; </P>
<P>— pristúpiť k skúmaniu oblastí a dodávateľských odvetví, ktorým hrozí bezprostredné riziko alebo možnosť ukončenia výroby a následná nezamestnanosť, aby sa mohli aktivovať rôzne preventívne opatrenia;</P>
<P>— posilniť a prispôsobiť spôsoby a podmienky financovania potrebám mikropodnikov, malých a stredných textilných podnikov, a to najmä tých, ktorým chýba kapitál a ktoré sú vystavené štrukturálnej nerovnováhe;</P></CONTENT></PARA>
<PARA>
<SYMBOL>8. </SYMBOL>
<CONTENT>nalieha na Komisiu, aby vytýčila novú politiku medzinárodného obchodu tak, aby sa zabezpečilo prežitie a rozvoj priemyslu a hospodárskych činností vytvárajúcich pracovné príležitosti, predovšetkým v oblasti textilu a odevných výrobkov, ako aj zlepšenie pracovných podmienok, ochrana a rozvoj sociálnych práv a účinná ochrana životného prostredia;</CONTENT></PARA>
<PARA>
<SYMBOL>9. </SYMBOL>
<CONTENT>považuje za potrebné, aby členské štáty mohli v oblasti obchodnej politiky prijímať opatrenia na zabezpečenie ochrany odvetví zasiahnutých nepriaznivým hospodárskym vývojom;</CONTENT></PARA>
<PARA>
<SYMBOL>10.</SYMBOL>
<CONTENT>zdôrazňuje, že odvetvie textilu a odevných výrobkov v EÚ čelí v súvislosti s jeho modernizáciou neustálym problémom, a preto potrebuje podporu Spoločenstva pri presadzovaní vytvárania pridanej hodnoty a inovácie v oblasti módy, <B><I>dizajnu</I></B> a kvality výrobkov;</CONTENT></PARA>
<PARA>
<SYMBOL>11.</SYMBOL>
<CONTENT>opätovne potvrdzuje svoj návrh na vytvorenie programu Spoločenstva – podložený primeranými prostriedkami – zameraného na odvetvie textilu a odevných výrobkov, a to najmä v najviac znevýhodnených regiónoch závislých od tohto odvetvia, ktorým by sa podporil výskum, inovácie, odborná príprava a malé a stredné podniky, rovnako ako svoj návrh na vytvorenie programu Spoločenstva, ktorým by sa podnietila tvorba značiek a vonkajšia podpora výrobkov odvetvia, najmä na medzinárodných veľtrhoch;</CONTENT></PARA>
<PARA>
<SYMBOL>12.</SYMBOL>
<CONTENT>trvá na tom, že podpora modernizácie a rozvoj odvetvia by mali byť považované za cieľ týkajúci sa celej škály politík EÚ, najmä pokiaľ ide o jej štrukturálnu politiku, čo by malo mať príslušný vplyv na vyčlenenie primeraných finančných prostriedkov;</CONTENT></PARA>
<PARA>
<SYMBOL>13.</SYMBOL>
<CONTENT>zdôrazňuje, že na to, aby sa zaručila modernizácia odvetvia textilu a odevných výrobkov, je nevyhnutné povzbudiť výskum a inováciu tohto odvetvia prostredníctvom osobitných stimulov a programov podpory Spoločenstva, ktorých cieľom je podporiť malé a stredné podniky pri investovaní do priamych činností v oblasti rozvoja a výskumu a netechnologických inovácií;</CONTENT></PARA>
<PARA>
<SYMBOL>14.</SYMBOL>
<CONTENT>žiada Komisiu, aby v 7. rámcovom programe pre výskum a rozvoj vytýčila prístup k malým a stredným podnikom a aby prispela k prekonaniu problémov pri prenose výskumu a rozvoja do podnikov bez ohľadu na ich veľkosť; </CONTENT></PARA>
<PARA>
<SYMBOL>15.</SYMBOL>
<CONTENT>žiada Komisiu, aby pozorne preskúmala vplyv novej politiky pre chemické látky (REACH) na odvetvie textilu a odevných výrobkov, konkrétnejšie na malé a stredné podniky, a aby prijala návrhy, ktorými zabezpečí, že dovážané výrobky nebudú voči výrobkom pochádzajúcim z EÚ zvýhodňované;</CONTENT></PARA>
<PARA>
<SYMBOL>16.</SYMBOL>
<CONTENT>nalieha na národné a regionálne orgány, aby v úzkej spolupráci s hospodárskymi a sociálnymi účastníkmi vypracovali miestne strategické plány pre oblasti, v ktorých má odvetvie textilu a odevných výrobkov mimoriadne zastúpenie;</CONTENT></PARA>
<PARA>
<SYMBOL>17.</SYMBOL>
<CONTENT>považuje za dôležité uskutočniť štúdie, projekty a investície, ktoré pritiahnu iné priemyselné odvetvia vrátane tých, ktoré sú spojené s textilom a odevnými výrobkami, ponúkajúce vyššiu pridanú hodnotu, väčším zastúpením technológie a inovácií, ktoré by zabezpečili potrebnú diverzifikáciu priemyslu v regiónoch s vysokou koncentráciou odvetvia textilu a odevných výrobkov;</CONTENT></PARA>
<PARA>
<SYMBOL>18.</SYMBOL>
<CONTENT>trvá na potrebe vytvoriť regulačný rámec na úrovni EÚ, ktorým sa budú penalizovať presuny podnikov v rámci a mimo EÚ; nazdáva sa, že udeľovanie pomoci podnikom z verejných zdrojov na vnútroštátnej a európskej úrovni by malo byť podmienené dlhodobými záväzkami zo strany podnikov, týkajúcimi sa regionálneho rozvoja a zamestnania, a že by sa nemala udeľovať žiadna pomoc, ktorá by mohla byť využitá na podporu presunu podnikov; žiada, aby sa posilnila úloha zástupcov pracovníkov vo vedení podnikov a pri prijímaní riadiacich rozhodnutí štrukturálneho charakteru;</CONTENT></PARA>
<PARA>
<SYMBOL>19.</SYMBOL>
<CONTENT>žiada Komisiu a členské štáty, aby sa snažili zrušiť všetky dotácie a pomoc podnikom, ktoré presúvajú svoje činnosti, a aby stanovili mechanizmus, ktorým by sa ukladala podnikom, ktoré svoje činnosti presunuli, povinnosť vrátiť udelenú pomoc; </CONTENT></PARA>
<PARA>
<SYMBOL>20.</SYMBOL>
<CONTENT>žiada Komisiu, aby podporila členské štáty pri prijímaní opatrení na boj proti falšovaniu obchodných značiek a proti pašovaniu tovaru, a zároveň žiada zriadenie osobitných colných kontrol zameraných na identifikáciu výrobkov s falošným potvrdení o pôvode alebo takých, ktoré porušujú predpisy týkajúce sa ochrany značiek;</CONTENT></PARA>
<PARA>
<SYMBOL>21.</SYMBOL>
<CONTENT>nazdáva sa, že by sa v súvislosti s dovozom z tretích krajín mali uplatňovať záväzné pravidlá na uvádzanie značky pôvodu textilných a odevných výrobkov, a žiada Radu, aby prijala návrh nariadenia o značke „made in“;</CONTENT></PARA>
<PARA>
<SYMBOL>22.</SYMBOL>
<CONTENT>žiada Komisiu, aby uskutočnila štúdiu o vplyve zhodnocovania eura na vývoz textilu a odevných výrobkov z EÚ;</CONTENT></PARA>
<PARA>
<SYMBOL>23.</SYMBOL>
<CONTENT>žiada Európsku komisiu, aby uskutočnila štúdiu o vplyve postupnej liberalizácie odvetvia v rámci WTO na hospodársku, sociálnu a územnú súdržnosť, najmä v menej rozvinutých regiónoch so silnou závislosťou od odvetvia textilu a odevných výrobkov;</CONTENT></PARA>
<PARA>
<SYMBOL>24.</SYMBOL>
<CONTENT>žiada Komisiu, aby uskutočnila štúdiu o rozdeľovaní pridanej hodnoty medzi jednotlivými prvkami hodnotového reťazca odvetvia, konkrétne pokiaľ ide o dovážané výrobky;</CONTENT></PARA>
<PARA>
<SYMBOL>25.</SYMBOL>
<CONTENT>žiada Komisiu, aby uskutočnila štúdiu o vplyve presunu výroby textilu a odevných výrobkov z EÚ do severnej Afriky, a najmä o vplyve vytvorenia tzv. euro-stredomorského trhu na zamestnanosť a sociálno-hospodársku situáciu v regiónoch, v ktorých sa odvetvie sústreďuje;</CONTENT></PARA>
<PARA>
<SYMBOL>26.</SYMBOL>
<CONTENT>poveruje svojho predsedu, aby postúpil toto uznesenie Rade a Komisii a národným parlamentom.</CONTENT></PARA></CORPUS>
</MOTION>