<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000153">O-000153/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1985">Pervenche Berès</PERSON>, <PERSON ID="96868">Karima Delli</PERSON><BRK/>v mene <COMMITTEE COMMID="2863">Výboru pre zamestnanosť a sociálne veci</COMMITTEE></TI-AUTHOR></TI><OBJECT OBJID="OBJ000153">Vec: Stratégia EÚ v oblasti bezdomovstva</OBJECT><CONTENT><PARA>Európsky parlament prijal v decembri 2010 písomné vyhlásenie o stratégii EÚ v oblasti bezdomovstva na podporu členských štátov pri vytváraní účinných vnútroštátnych stratégií, ktoré budú v súlade so spoločnou správou o sociálnej ochrane a sociálnom začleňovaní 2010 a budú súčasťou stratégie Európa 2020. V spoločnej správe 2010 sa jasne uvádza, že členské štáty by mali prijať integrované stratégie v oblasti bezdomovstva zamerané na kľúčové ciele, ako je prevencia bezdomovstva a skrátenie jeho trvania, s cieľom riešiť najkritickejšie problémy bezdomovstva, zlepšiť kvalitu služieb pre bezdomovcov a poskytovanie dostupného bývania. V roku 2010 bola na Európskej konsenzuálnej konferencii o bezdomovstve vyslovená požiadavka spoločnej stratégie EÚ v oblasti bezdomovstva, ktorej cieľom by bolo sledovať a koordinovať vývoj v oblasti politík bezdomovstva v členských štátoch. Európska platforma proti chudobe a sociálnemu vylúčeniu (EPPSE) je odhodlaná pokračovať v práci Komisie v oblasti bezdomovstva, s prihliadnutím na výsledky konferencie o konsenze.</PARA><PARA>Aké štádium dosiahla Komisia pri príprave stratégie EÚ v oblasti bezdomovstva v rámci EPPSE? Ktoré súčasti takejto stratégie považuje Komisia za hlavné a ako bude brať do úvahy odporúčania poroty Európskej konsenzuálnej konferencie o bezdomovstve? Akú má Komisia predstavu o spolupráci s Európskym parlamentom pri rozvoji stratégie EÚ v oblasti bezdomovstva? Zvažuje Komisia vypracovanie oznámenia o otázke bezdomovstva, a ak áno, kedy? Ak nie, prečo?</PARA><PARA>Ako bude Komisia v rámci Inovácie v Únii a Európskej platformy proti chudobe a sociálnemu vylúčeniu podporovať uskutočňovanie pokusov, aby zhromaždila ďalšie dôkazy o účinnom riešení problémov v oblasti bezdomovstva, a ako bude podporovať informovanie o týchto riešeniach a ich ďalšie šírenie?</PARA><PARA>V písomnom vyhlásení 61/2010 bolo stanovených päť kľúčových priorít, ktoré treba riešiť, aby sa skončil problém bezdomovstva. Ako podporí Komisia dosahovanie týchto cieľov v členských štátoch?</PARA></CONTENT></QUEST>