<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000052">O-000052/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1892">Carlos Coelho</PERSON>, <PERSON ID="28120">Simon Busuttil</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="96859">Ioan Enciu</PERSON>, <PERSON ID="2319">Henri Weber</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="96852">Cornelia Ernst</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="96734">Franziska Keller</PERSON>, <PERSON ID="28619">Tatjana Ždanoka</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000052">Vec: Biometrické pasy</OBJECT><CONTENT><PARA>Nariadenie Rady (ES) č. 2252/2004 o normách pre bezpečnostné znaky a biometriu v pasoch a cestovných dokladoch vydávaných členskými štátmi bolo prijaté v roku 2004 ako dôležitý krok s cieľom priniesť väčšiu bezpečnosť pre cestovné doklady a vytvoriť spoľahlivejšie prepojenie medzi pasom a jeho skutočným držiteľom, a tým umožniť väčšiu ochranu proti jeho podvodnému použitiu.</PARA><PARA>Bezpečnosť pasov sa však neobmedzuje len na samotný pas, týka sa celého procesu, ktorý začína predložením dokumentov potrebných na vydanie pasu, po ktorom nasleduje zber biometrických údajov a nakoniec overenie pri hraničnej kontrole, či sa údaje zhodujú. Je zbytočné zvyšovať úroveň bezpečnosti pasov, ak budeme naďalej tolerovať slabé miesta v ostatných častiach reťazca.</PARA><PARA>Počas následnej revízie v roku 2008 Európsky parlament upozornil na skutočnosť, že stále nie je dostatok skúseností s používaním týchto nových technológií a naďalej pretrváva mnoho obáv, ktoré sa týkajú:</PARA><PARA>- spoľahlivosti a účelnosti daktyloskopických odtlačkov detí a starších osôb;</PARA><PARA>- úrovne dôvery v procese zbierania biometrických údajov;</PARA><PARA>- možných nedostatkov v identifikačných systémoch a miery chybovosti v jednotlivých členských štátoch;</PARA><PARA>- existujúcich rozdielov týkajúcich sa dokumentov, ktoré musia byť predložené, a spôsobu, akým sú tieto dokumenty vydávané (tzv. východiskové doklady).</PARA><PARA>Preto bola zavedená trojročná revízna doložka, aby sa umožnilo uskutočnenie potrebných štúdií, ktoré v každej z týchto oblastí žiadal Európsky parlament.</PARA><PARA>Mohla by Komisia potvrdiť, či už sú k dispozícii výsledky požadovaných štúdií? Zvažuje Komisia opätovne prehodnotiť pravidlá, keďže sa zdá, že problémy sa vyskytujú vo viacerých členských štátoch? (Napríklad sa odhaduje, že 500 000 až 1 000 000 zo 6,5 milióna biometrických pasov, ktoré sú v obehu vo Francúzsku, sú nepravdivé a boli získané na základe sfalšovaných dokumentov a testovanie, ktoré uskutočnila miestna samospráva v Roermonde v Holandsku, odhalilo, že v 21 % zo 448 prípadov neboli daktyloskopické odtlačky overiteľné a teda nepoužiteľné).</PARA></CONTENT></QUEST>