<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0111">O-0111/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="97228">Pino Arlacchi</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0111">Vec: Zabezpečenie podpory Európskej únie v prospech medzinárodnej dohody na vytvorenie sveta bez jadrových zbraní do 10 rokov</OBJECT><CONTENT><PARA>V otázke jadrových zbraní nedávno nastal významný posun. Dňa 24. septembra 2009 Bezpečnostná rada Organizácie Spojených národov hlasovala jednomyseľne za prijatie rezolúcie o odzbrojení a nešírení zbraní, ktorá je venovaná otázke úplného zákazu jadrových zbraní. Okrem toho Spojené štáty americké a Rusko majú v decembri 2009 podpísať dohodu, ktorou sa zníži počet rozmiestnených strategických zbraní, a Spojené štáty americké prisľúbili ešte viac obmedziť svoj jadrový arzenál. EÚ by v tomto dôležitom okamihu mala urýchliť opatrenia zamerané na odstránenie jadrových zbraní. S rovnakým cieľom by EÚ mala užšie spolupracovať so svojimi partnermi, najmä so Spojenými štátmi americkými a Ruskom. EÚ by takisto mala využiť príležitosť, ktorú predstavuje konferencia OSN o preskúmaní Zmluvy o nešírení jadrových zbraní NPT v roku 2010, a vyzvať na zavedenie medzinárodnej dohody zakazujúcej jadrové zbrane. Takouto dohodou sa musí zakázať vývoj, testovanie, výroba a hromadenie jadrových zbraní a štátom, ktoré vlastnia jadrové zbrane, stanoviť povinnosť uskutočniť odzbrojenie. Touto dohodou sa musí tiež zakázať výroba štiepneho materiálu a požadovať zničenie nosičov jadrových zbraní. Touto istou dohodou zanikne akékoľvek opodstatnenie, ktorým krajiny vlastniace jadrové zbrane mimo režimu Zmluvy o nešírení jadrových zbraní zdôvodňujú ich pretrvávajúce vlastnenie. Atómové zbrane musia dosiahnuť rovnaký status ako chemické a biologické zbrane, teda úplný zákaz. Ďalej by Európska únia mala aktívne podporovať celosvetové úsilie o zavedenie 10-ročného časového rámca na vytvorenie sveta bez jadrových zbraní. </PARA><PARA>Aké kroky uskutočnila nedávno Rada v súlade so záväzkami zakotvenými v stratégii EÚ proti šíreniu zbraní hromadného ničenia (Európska rada, 12. decembra 2003) s cieľom dosiahnuť, aby bol svet bez jadrových zbraní? Súhlasí Rada s tým, že Európska únia by sa mala snažiť o zavedenie časového rámca 10 rokov na dosiahnutie tohto cieľa?</PARA></CONTENT></QUEST>