<AQE.QER><QUESTION QID="P-4811-05" AIDREF="AP-4811-05" LEG.VAL="WQ"><HEAD.Q><TI1><P.WQ>PÍSOMNÁ OTÁZKA <NO.WQ QID="Q-P-4811-05">P-4811/05</NO.WQ></P.WQ>
</TI1>
<TI2><P.WQ>ktorú položil<AUTHOR.WQ PERSID="28192">Vladimír Maňka </AUTHOR.WQ><POL.GROUP GR="PSE">(PSE)</POL.GROUP></P.WQ>
<P.WQ><DEST.WQ ORG="COM">Komisii</DEST.WQ></P.WQ>
</TI2>
<P.WQ><DATE.WQ DATE.DOC="20051214">(14. decembra 2005)</DATE.WQ></P.WQ>
</HEAD.Q>
<OBJ.Q OBJID="O-P-4811-05"><INT.OBJ.Q>Vec: </INT.OBJ.Q><TXT>Vývoj na Slovensku – podkopávanie pracovných práv Odborového zväzu polície v SR a remilitarizácia Policajného zboru SR</TXT></OBJ.Q><CONTENTS CTNID="QC-P-4811-05">
<P>Slovenská vláda uskutočnila tzv. remilitarizáciu policajného zboru, čo znamená, že nad príslušníkmi Policajného zboru, Zboru železničnej polície, Zboru väzenskej a justičnej stráže, Národného bezpečnostného úradu a colnej správy budú mať v čase mieru aj vojny právomoc vojenské súdy. K policajtom sa bude počas vojny alebo pred jej vypuknutím pristupovať ako k vojakom. V praxi to znamená, že od roku 2006 bude na slovenských občanov dohliadať vojsko.</P>
<P>Odborový zväz polície v SR (OZP) zorganizoval zákonnú demonštráciu, na ktorej sa zúčastnilo vyše 3000 príslušníkov. Po demonštrácii minister vnútra Vladimír Palko pozbavil predsedu OZP Miroslava Litvu jeho vysokej policajnej hodnosti. Minister Palko hrozil disciplinárnym konaním proti každému príslušníkovi polície, ktorý sa zúčastní ďalších demonštrácií.</P>
<P>Ako je stanovené v hlave VI Zmluvy o EÚ, základným kameňom pre vytvorenie spoločného priestoru slobody, bezpečnosti a spravodlivosti v EÚ je zabezpečiť občanom v celej Únii rovnako vysokú úroveň noriem trestného práva.</P>
<P>Ako sa potom môžu na príslušníkov polície vzťahovať demokratické práva Únie, ak nemajú rovnaké práva ako ostatní občania EÚ? Mohla by Komisia pohotovo ozrejmiť, či je postup slovenskej vlády v rozpore s článkom 6 Zmluvy o EÚ?</P>
<P>Rozhodnutie o remilitarizácii predstavuje obmedzenie osobných práv príslušníkov polície, ktoré im zaručuje Európsky dohovor o ľudských právach a Charta základných práv a slobôd, najmä články 5 a 6, ktoré zdôrazňujú právo všetkých občanov na rovnaký prístup a spravodlivý proces. Ten súvisí s nestrannosťou civilných sudcov. V rámci vojenských súdov sú však sudcovia vojenským personálom, a teda príslušníci polície by nemali rovnaké práva ako ostatní občania EÚ. Rozhodnutie slovenskej vlády preto nie je v súlade s týmto Európskym dohovorom a odporúčaním č. R (2001) 10 o Európskom kódexe policajnej etiky, ktoré vydala Rada ministrov v rámci Rady Európy. Z členstva v Európskej únii, ako je vymedzené v kodanských kritériách, vyplýva povinnosť všetkých členských štátov EÚ dodržiavať svoje záväzky v súvislosti so základnými hodnotami EÚ. Túto skutočnosť úplne potvrdzujú závery Európskej rady z roku 1993.</P></CONTENTS></QUESTION></AQE.QER>