<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000186">O-000186/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96820">Marisa Matias</PERSON>, <PERSON ID="96741">Sabine Wils</PERSON>, <PERSON ID="26851">Nikolaos Chountis</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000186">Vec: Pozícia EÚ pred zasadnutím Valného zhromaždenia OSN na vysokej úrovni o neprenosných chorobách</OBJECT><CONTENT><PARA>Štyri najhlavnejšie neprenosné choroby – srdcovocievne ochorenia, rakovina, chronické pľúcne choroby a cukrovka – sú v celosvetovom meradle príčinou smrti troch z piatich ľudí a rozsiahlych spoločensko-hospodárskych škôd. Podiel ľudí nad 60 rokov z celkového počtu 35 miliónov úmrtí na svete v dôsledku neprenosných chorôb predstavoval v roku 2004 75 %, pričom väčšina z nich pochádzala z krajín s nízkym a stredne vysokým príjmom. Srdcovocievne ochorenia, ochorenia dýchacích ciest a rakovina sú v EÚ najčastejšími príčinami úmrtí. Chronickou obštrukčnou chorobou pľúc trpí v súčasnosti v Európe až 30 miliónov ľudí. Každoročne sa v rámci EÚ diagnostikuje približne 3,4 milióna nových prípadov rakoviny a podľa odhadov bude v Európe do roku 2025 trpieť cukrovkou až 29 miliónov ľudí.</PARA><PARA>Neprenosné choroby predstavujú celosvetovú hrozbu a vyžadujú si taktiež celosvetovú reakciu. Preto sa Valné zhromaždenie OSN v máji 2010 rozhodlo zvolať na 19. – 20. septembra 2011 samit na vysokej úrovni o prevencii a kontrole neprenosných chorôb za účasti hláv štátov a vlád. Je veľmi dôležité, aby EÚ prispela k úspešnému výsledku samitu v záujme zastavenia globálnej epidémie neprenosných chorôb. </PARA><PARA>Vzhľadom na to, že EÚ nesie najťažšie bremeno neprenosných chorôb vo svete, aké kroky prijme Komisia na zabezpečenie poprednej úlohy EÚ pri rozvoji spravodlivej stratégie na samite OSN o neprenosných chorobách v septembri 2011?</PARA><PARA>Čo okrem toho Komisia podnikne v záujme zaručenia úspešnej implementácie výsledkov samitu v Európskej únii? </PARA></CONTENT></QUEST>