<AQE.QER><ANSWER AID="AE-009716-11" QIDREFS=""><HEAD.A><TI3><P.WQ>Odpoveď pána Andora  v mene Komisie </P.WQ></TI3><P.WQ><DATE.WQ DATE.DOC="">(6. decembra 2011)</DATE.WQ></P.WQ></HEAD.A><CONTENTS CTNID="AC-E-009716-11"><P>Slovensko nedostalo osobitnú výnimku zo smernice o pracovnom čase<NOTE TYPE="NUM">Smernica Európskeho parlamentu a Rady 2003/88/ES zo 4. novembra 2003 o niektorých aspektoch organizácie pracovného času, Ú. v. EÚ L 299, 18.11.2003.</NOTE>. </P><P>Podľa uvedenej smernice nesmie v rámci stanoveného referenčného obdobia priemerný pracovný čas pre každé obdobie siedmich dní vrátane nadčasov prekročiť 48 hodín. Smernica umožňuje členským štátom rozhodnúť, že toto obmedzenie sa nebude vzťahovať na určitých pracovníkov s veľkou právomocou nezávislého rozhodovania, ako sú vrcholoví riadiaci pracovníci. Podľa článku 22 ods. 1 smernice (bežne známeho ako „možnosť individuálneho neuplatňovania“) môže členský štát povoliť, aby pracovník, ktorý s tým súhlasí, pracoval viac ako 48 hodín, za predpokladu, že budú splnené viaceré dôležité ochranné podmienky. V súvislosti s využívaním možnosti individuálneho neuplatňovania Komisia vo svojej správe o vykonávaní smernice z 21. decembra 2010<NOTE TYPE="NUM">KOM(2010) 802 v konečnom znení.</NOTE> uviedla, že päť členských štátov umožňuje využívanie tejto možnosti vo všetkých sektoroch hospodárstva, zatiaľ čo jedenásť členských štátov (vrátane Slovenska) ho umožňuje len v prípade určitých sektorov. </P><P>Podľa § 85 ods. 9 slovenského Zákonníka práce nesmie maximálny týždenný pracovný čas zamestnanca (vrátane práce nadčas) presiahnuť 48 hodín. Slovensko zaviedlo možnosť individuálneho neuplatňovania obmedzenú na sektor zdravotníctva a podmienenú viacerými ochrannými podmienkami novelou Zákonníka práce (§ 85a, ktorý bol vložený s účinnosťou od 1. septembra 2007). Podľa informácií, ktoré má Komisia k dispozícii, Slovensko s účinnosťou od 1. septembra 2011 zmenilo a doplnilo § 85a, ako uvádza vážená pani poslankyňa, s cieľom zahrnúť vedúcich zamestnancov v priamej riadiacej pôsobnosti vrcholových riadiacich pracovníkov, ktorí môžu tiež pracovať v priemere viac ako 48 hodín za predpokladu splnenia určitých podmienok. </P></CONTENTS></ANSWER></AQE.QER>