<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000196">O-000196/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96858">Marie-Christine Vergiat</PERSON>, <PERSON ID="28514">Kyriacos Triantaphyllides</PERSON>, <PERSON ID="28407">Willy Meyer</PERSON>, <PERSON ID="96852">Cornelia Ernst</PERSON>, <PERSON ID="96748">Cornelis de Jong</PERSON>, <PERSON ID="96820">Marisa Matias</PERSON>, <PERSON ID="26851">Nikolaos Chountis</PERSON>, <PERSON ID="37676">Søren Bo Søndergaard</PERSON>, <PERSON ID="28406">Miguel Portas</PERSON>, <PERSON ID="96735">Patrick Le Hyaric</PERSON>, <PERSON ID="97344">Paul Murphy</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000196">Vec: Riziko trestu smrti v USA pre obete mimoriadneho vydávania osôb a tajných väzníc CIA v Poľsku</OBJECT><CONTENT><PARA>Abdurrahím an-Našírí, ktorý strávil 9 rokov v americkom väzení a v súčasnosti je väznený v zálive Guantanámo, sa obáva, že ho vojenská komisia môže odsúdiť na trest smrti. Podľa vlastných slov bol v rokoch 2002 – 2003 zadržiavaný a mučený v tajnom väzení CIA v Poľsku, ktorého existencia sa uvádza aj vo vyjadreniach Martyho a Favu<FNREF FNIDREF="FN1"/>. Dňa 27. októbra 2010 poľský prokurátor oficiálne uznal an-Našíriho – neskôr 20. januára 2011 rovnako Abú Zubajdu – ako obeť vyšetrovania tajných väzníc CIA, ktoré viedlo Poľsko. 10. mája 2011 sa an-Našíri odvolal na EDĽP a žiadal, aby súd nariadil poľskej vláde intervenovať u orgánov USA s cieľom pokúsiť sa zabrániť vojenskej vyšetrovacej komisii v dosiahnutí trestu smrti. 24. mája poľské orgány odvolali prokurátora Jerzyho Mierziwskiho z vyšetrovania údajného mučenia an-Našíra a Abu Zubajdu a jeho bezprostredného nadriadeného Roberta Majewskeho zbavili funkcie. Médiá tvrdia, že zvažovali podanie žaloby proti členom vtedajšej vlády vrátane bývalého premiéra Leszka Millera a bývalého prezidenta Aleksandra Kwasniewskeho za porušenie poľskej ústavy tým, že pomáhali pri nezákonnom väznení mnohých ľudí a podieľali sa na trestných činoch proti ľudskosti. Dňa 3. júna poľské orgány začali vyšetrovanie proti médiám za únik štátnych tajomstiev. Dňa 18. júna médiá uviedli, že vtedajší prezident Kwasniewski údajne nevedel o väzniciach CIA a ich zatvorenie nariadil potom, ako sa o ich existencii dozvedel, a že prokurátori pokračujú vo vyšetrovaní, a to aj v prípade Chálida Šajcha Muhammada.</PARA><PARA>Vie Komisia o týchto skutočnostiach? Čo urobila pre to, aby vyjadrila nesúhlas EÚ s trestom smrti v prípade an-Našírího? Súhlasí s tým, aby EÚ chránila všetkých ľudí pred trestom smrti, mučením, svojvoľným zadržiavaním a nedobrovoľným zmiznutím, a to aj tým, že zabezpečí, aby sa nebránilo vyšetrovaniu údajných porušovaní ľudských práv a aby boli zodpovední postavení pred súd? Čo Komisia podniká na to, aby sa v Európe zabezpečila spravodlivosť pre obete programov CIA týkajúcich sa mimoriadneho vydávania a tajného zadržiavania?</PARA><FN FNID="FN1">  Tvrdenia naznačujú existenciu tzv. čierneho miesta v základni tajnej služby Stare Kiejkuty v blízkosti letiska Szymany.</FN></CONTENT></QUEST>