<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0078">O-0078/05</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="4559">Maria Martens</PERSON> v mene <COMMITTEE COMMID="809">Výboru pre rozvoj</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0078">Vec: Rozvoj a šport</OBJECT><CONTENT><PARA>„Šport môže zohrať významnú úlohu pri podnecovaní rozvoja. Šport môže priniesť prospech jednotlivcom, ktorí majú radosť zo svojej účasti na zdraviu prospešnej činnosti, ako aj širším spoločenstvám, pretože často prispieva k vytváraniu lepších vzťahov. Športové aktivity môžu vďaka celosvetovým úsporným kapacitám v ľudskom rozvoji dodať medzinárodnej práci nesmierne pozitívnu hodnotu.“ (Adolf Ogi, osobitný poradca generálneho tajomníka OSN pre program športom k rozvoju a mieru, 9.3.2005).</PARA><PARA>Organizácia Spojených národov vyhlásila rok 2005 za Medzinárodný rok športu a telesnej výchovy. Šport a telesná výchova sa pokladajú za prostriedky podpory vzdelávania, zdravia, rozvoja a mieru. Jednou z vytýčených úloh medzinárodného roka je vytvorenie správnych podmienok pre viac rozvojových programov a projektov zameraných na šport. V tejto oblasti je aktívnych niekoľko krajín, ako napríklad Nórsko, Kanada, Spojené kráľovstvo a Holandsko. Športové projekty môžu jednoznačne prispieť k dosiahnutiu miléniových rozvojových cieľov, a to najmä v oblastiach ako sú zdravie, vzdelávanie, rodová rovnosť, životné prostredie  a mier. Známe sú tiež aj ako projekty s nízkymi nákladmi a vysokým účinkom. </PARA><PARA>Uvedomuje si Rada skutočnosť, že OSN podporuje krajiny a medzinárodné športové združenia v aktívnom pôsobení v tejto oblasti prostredníctvom pomoci pri budovaní kapacít, uznávania možného prínosu športu k sociálnej súdržnosti, dialógov medzi kultúrami, porozumenia problematike životného prostredia, opätovnej integrácie detí v situáciách po konfliktoch a uznáva prínos športovej výchovy pre hospodársky a sociálny rozvoj?</PARA><PARA>Zastáva aj Rada názor, že šport a telesná výchova môžu prispieť k rozvoju a k dosiahnutiu miléniových rozvojových cieľov? Uvažuje Rada o podpore rozvojových programov a projektov zameraných na šport? Môže Rada podnietiť vypracovanie štúdie o výsledkoch projektov, ktoré uskutočnili rozvojové organizácie a športové organizácie v oblasti rozvoja a športu, o možnostiach politiky v tejto oblasti a o možnej úlohe EÚ a (alebo) členských štátov a (alebo) mimovládnych organizácií v oblasti rozvoja a športu?</PARA></CONTENT></QUEST>