<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0071">O-0071/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="1911">Martin Schulz</PERSON>, v mene skupiny <GRPOL GRPOLID="1103">PSE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0071">Vec: Hospodárske a sociálne dôsledky reštrukturalizácie spoločností v Európe</OBJECT><CONTENT><PARA>Spoločnosť General Motors Europe (GME) rozhodla o uzatvorení svojho závodu v Azambuji (Portugalsko) z ekonomických dôvodov v júni 2006. Závod zamestnáva 1150 ľudí, pričom celkovo má General Motors v Európe približne 64 000 zamestnancov. Uzatvorenie závodu postihuje nielen región v Portugalsku, ale zároveň rastú obavy, pokiaľ ide o stratégiu GME presunúť výrobu do krajín mimo EÚ bez toho, aby zvážila GME svoju sociálnu a finančnú zodpovednosť. GME doteraz neposkytla zástupcom zamestnancov žiadne údaje o ziskovosti portugalského závodu. Na druhej strane získala GME od portugalskej vlády 40 miliónov euro na podporu svojich činností v regióne Azambuja. Príklad GME nie je vôbec výnimkou a rovnako ďalšie príklady ukazujú, že automobilové spoločnosti často zakladajú svoje rozhodnutia na maximalizácii ziskov, pričom o premiestnení výroby rozhodnú aj v prípade, že ich pôvodné aktivity prinášajú zisk.</PARA><PARA>Aký je vzhľadom na tieto skutočnosti názor Komisie na stupeň udržateľnosti v oblasti vývoja automobilového priemyslu v EÚ?</PARA><PARA>Ktoré prostriedky z európskych fondov boli určené na podporu činností GME v Portugalsku a v iných členských štátoch EÚ?</PARA><PARA>Žiada v súčasnosti General Motors Europe EÚ o hospodársku podporu svojich činností a ak áno, v ktorých lokalitách?</PARA><PARA>Aké kroky má Komisia v úmysle podniknúť v záujme zabezpečenia toho, aby spoločnosti v EÚ plnili svoje úlohy vyplývajúce z ich sociálnej a finančnej zodpovednosti, konali v súlade s podnikovou zodpovednosťou, aby so všetkými zúčastnenými stranami (zamestnancami, orgánmi na miestnej a regionálnej úrovni atď.) a s komunitami, kde majú sídlo, zaobchádzali čestným spôsobom a nesnažili sa iba o maximalizáciu svojich ziskov?</PARA></CONTENT></QUEST>