<QUEST VERSION="2"><TI><TI-INTRO>Otázka na hodinu otázok <QREF QID="H-2010-0441">H-0441/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: septembra II 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="28279">Justas Vincas Paleckis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0441">Vec: Vývoj ohlásených projektov v oblasti jadrovej energie</OBJECT><CONTENT><PARA>Región Baltského mora sa prednedávnom stal jednou z najaktívnejších zón vývoja ohlásených projektov v oblasti jadrovej energie. Stav bezpečnosti týchto projektov má mimoriadny význam pre celú EÚ. Bolo by nanajvýš poľutovaniahodné, ak by sa susedné krajiny v tesnej blízkosti východnej vonkajšej hranice EÚ (v prípade Kaliningradu 12 km a v prípade Bieloruska 20 km – iba 55 km od Vilniusu, hlavného mesta členského štátu EÚ) rozhodli pri realizácii svojich projektov v oblasti jadrovej energie ignorovať medzinárodné záväzky. Osoby zodpovedné za vývoj projektov atómových elektrární v Bielorusku a v Kaliningradskej oblasti zatiaľ neposkytli vyčerpávajúce informácie o metóde nakladania s jadrovým odpadom, stratégiách likvidácie, akomkoľvek možnom riziku spojenom s väčšími haváriami, stratégiách evakuácie obyvateľstva v prípade havárie a ďalšie.</PARA><PARA>Aké má Komisia názory na spôsob zaistenia náležitých bezpečnostných noriem v blízkosti objektu nachádzajúceho sa mimo územia EÚ (vzhľadom na vyššie uvedené projekty atómových elektrární)? Čo možno podniknúť na úrovni EÚ v kontexte spoločnej európskej energetickej politiky?</PARA></CONTENT></QUEST>