<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0084">O-0084/05</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28582">Nikolaos Sifunakis</PERSON> v mene <COMMITTEE COMMID="822">Výboru pre kultúru a vzdelávanie</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0084">Vec: Olympijské prímerie</OBJECT><CONTENT><PARA>Pred olympijskými a paralympijskými hrami v Aténach v roku 2004 zriadil Medzinárodný olympijský výbor na oživenie myšlienky olympijského prímeria Medzinárodnú nadáciu pre olympijské prímerie a Medzinárodné centrum olympijského prímeria. Tradícia prímeria, ktorá sa datuje z obdobia starogréckych olympijských hier a dodržiavala sa viac ako dvanásť storočí, znamenala zastavenie všetkých aktov nepriateľstva počas hier a sprostredkovávala  posolstvo mieru. Nadácia a centrum boli založené s cieľom rokovať o riešení konfliktov a zdôrazniť úlohu športu v spoločnosti.</PARA><PARA>Európsky parlament vo svojom uznesení P5_TA(2004)0270<FNREF/> zo dňa 1. apríla 2004 vyzval Radu, aby podporila snahy Medzinárodného olympijského výboru šíriť ideály mieru a porozumenia medzi ľuďmi prostredníctvom športu. Európsky Parlament takisto požiadal Radu, aby každé dva roky, pred letnými a zimnými olympijskými hrami, prerokovala túto otázku a opätovne potvrdila svoju podporu iniciatíve olympijského prímeria pred Olympijskými hrami v Taliansku v Turíne vo februári 2006.</PARA><PARA>Potvrdí Rada znovu svoju podporu olympijskému prímeriu počas zimných olympijských a paralympijských hier v Turíne?</PARA><PARA>Aké konkrétne kroky podnikne, aby zabezpečila dodržanie olympijského prímeria?</PARA><PARA>Vyzve Rada všetky členské štáty, kandidátske krajiny, susedné krajiny a všetky krajiny zúčastňujúce sa olympijských hier, aby rešpektovali a dodržali olympijské prímerie počas zimných olympijských a paralympijských hier v roku 2006 a v nasledovných rokoch?</PARA><FN FNID="FN1">  Ú. v. C 103 E zo dňa 29.4.2004, s. 816.</FN></CONTENT></QUEST>