<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0130">O-0130/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="96858">Marie-Christine Vergiat</PERSON>, <PERSON ID="96820">Marisa Matias</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="96734">Franziska Keller</PERSON>, <PERSON ID="96728">Barbara Lochbihler</PERSON>, <PERSON ID="28409">Raül Romeva i Rueda</PERSON>, <PERSON ID="4531">Jean Lambert</PERSON>, <PERSON ID="4385">Hélène Flautre</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ0130">Vec: Podpora rehabilitácie obetí mučenia v rámci EÚ </OBJECT><CONTENT><PARA>EÚ potvrdila svoje rozhodnutie<FNREF FNIDREF="FN1"/> postupne ukončiť financovanie rehabilitačných centier v EÚ, keďže príslušný rozpočtový riadok bol presunutý pod európsky nástroj pre demokraciu a ľudské práva (EIDHR), ktorý je nástrojom vonkajšej činnosti. Zatiaľ čo v strategickom dokumente sa uvádza, že členské štáty „by mali“ prevziať väčšiu finančnú zodpovednosť, v smernici o prijímaní žiadateľov o azyl (2003/9/ES<FNREF FNIDREF="FN2"/>) je jasne stanovené, že ide o povinnosť (v článku 15 ods. 2 o zdravotnej starostlivosti). Ako sa však zdôrazňuje v štúdii akademickej siete Odysseus<FNREF FNIDREF="FN3"/>, podporu nevyhnutnú na plnenie potrieb rehabilitácie obetí mučenia poskytuje v rámci svojich vnútroštátnych štruktúr len malý počet členských štátov a mnoho štátov zabezpečuje podporu len v obmedzenej miere alebo ju nezabezpečuje vôbec.</PARA><PARA>ERF<FNREF FNIDREF="FN4"/>, ktorý možno vnímať ako alternatívny zdroj financovania, má takisto niekoľko závažných nevýhod: keďže sa zakladá na národných programoch riadených členskými štátmi, každý členský štát si môže stanoviť vlastné priority a nebrať pritom rehabilitáciu obetí mučenia do úvahy; keďže je projektovým programom, nemôže byť základom financovania ani financovať dlhodobé činnosti potrebné na terapeutické účely; a napokon, nie je spravovaný vhodným spôsobom a pri uvoľňovaní platieb dochádza k značným oneskoreniam. V extrémnych prípadoch tieto oneskorenia viedli k tomu, že projekty museli byť zastavené.</PARA><PARA>V dôsledku toho stratia rehabilitačné centrá pre obete mučenia v EÚ čoskoro pristúp k udržateľnému financovaniu, čo poškodzuje samotné obete mučenia, ktoré si nebudú môcť zabezpečiť náležitú starostlivosť.</PARA><PARA>Ako teda Komisia ďalej hodlá zabezpečiť podporu rehabilitácie obetí mučenia v rámci EÚ? </PARA><PARA>Súhlasí Komisia v tejto súvislosti a vzhľadom na svoje záväzky vyplývajúce z Charty základných práv EÚ s tým, že je potrebné vytvoriť nový rozpočtový riadok pre rehabilitačné činnosti v EÚ, aby sa zabezpečilo udržateľné dlhodobé financovanie? </PARA><PARA>A ak nesúhlasí, akým spôsobom hodlá zabezpečiť, aby si členské štáty plnili svoje povinnosti podľa právnych predpisov EÚ, pokiaľ ide o financovanie takýchto činností?</PARA><FN FNID="FN1">  Strategický dokument EIDHR na roky 2011 – 2013.</FN><FN FNID="FN2">  Ú. v. EÚ L 31, 6.2.2003, s. 18.</FN><FN FNID="FN3">  Akademická sieť Odysseus, Komparatívny prehľad vykonávania smernice 2003/9 z 27. januára 2003, ktorou sa stanovujú minimálne normy prijímanie žiadateľov o azyl, október 2006, http://ec.europa.eu/home-affairs/doc_centre/asylum/docs/odysseus_synthesis_report_2007_en.pdf.</FN><FN FNID="FN4">  Európsky fond pre utečencov.</FN></CONTENT></QUEST>