<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000009">O-000009/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96748">Cornelis de Jong</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="4532">Michael Cashman</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="96711">Pascal Canfin</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="96824">Monica Luisa Macovei</PERSON>, <PERSON ID="97076">Corinne Lepage</PERSON></TI-AUTHOR></TI><OBJECT OBJID="OBJ000009">Vec: Revízia rámca pre expertné skupiny Komisie a vyrovnané zastúpenie a transparentnosť</OBJECT><CONTENT><PARA>Komisia nedávno zrevidovala svoj rámec upravujúci expertné skupiny v rámci Komisie (SEK(2010)1360) a (C(2010)7649).</PARA><PARA>V článku 9 ZEÚ sa uvádza, že „Únia dodržiava [...] zásadu rovnosti občanov, ktorým sa dostáva rovnakej pozornosti zo strany jej inštitúcií, orgánov, úradov a agentúr“, a v Kódexe dobrej správnej praxe Európskeho ombudsmana sa uvádza, že „pri rozhodovaní úradník dodržiava primeranú rovnováhu medzi záujmami súkromných osôb a všeobecným verejným záujmom“. V súčasnosti má veľký počet expertných skupín jednostranné zloženie v prospech záujmov veľkých podnikov.</PARA><PARA>1. V revidovanej verzii rámca sa neprijali žiadne opatrenia usilujúce o vyrovnanejšie zloženie expertných skupín prostredníctvom posilnenia zastúpenia MSP alebo občianskej spoločnosti v nich. Nesúhlasí Komisia s tým, že by to mohlo znamenať, že dostávať vyrovnané poradenstvo nie je povinné? Ak to tak nie je, môže vysvetliť prečo?</PARA><PARA>2. Komisia by mala uskutočňovať výber expertov tak, aby sa predišlo akýmkoľvek konfliktom záujmov. V usmerneniach GR SANCO na riešenie konfliktov záujmov sa uvádza, že najlepší spôsob, ako vyriešiť konflikt záujmov, je úplne mu predísť. Napríklad niekto, o kom sa vie, že pracuje pre organizáciu s vlastným záujmom v konkrétnej politickej otázke a je vymenovaný za poradcu, by jednoucho nemal byť vymenovaný. Prečo Komisia neprijala toto skvelé pravidlo v prípade všetkých GR?</PARA><PARA>3. Popri článku 15 ZFEÚ, ktorý udeľuje verejnosti právo prístupu k dokumentom, je transparentnosť podľa článkov 1 a 11 ZEÚ pre inštitúcie hlavnou zásadou pri prijímaní rozhodnutí v rámci EÚ. Zriadi Komisia na tento účel užívateľsky ústretovú internetovú stránku, na ktorej budú zverejnené všetky verejné výzvy na predkladanie žiadostí, priložené informácie o všetkých expertných skupinách s ich úplným zložením a sprístupnené verejnosti všetky zápisnice? Ak áno, ako to urobí a v akom časovom rozmedzí? Ak nie, môže Komisia vysvetliť prečo?</PARA><PARA>4. Prečo Komisia nekonzultovala s Parlamentom pred prijatím konečných rozhodnutí o revízii tohto rámca vzhľadom na skutočnosť, že transparentnosť sa stala otázkou spoločného záujmu pre Komisiu aj Parlament? Je Komisia ochotná tak urobiť?</PARA></CONTENT></QUEST>