<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000229">O-000229/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="33570">Sharon Bowles</PERSON><BRK/>v mene <COMMITTEE COMMID="2862">Výboru pre hospodárske a menové veci</COMMITTEE></TI-AUTHOR></TI><OBJECT OBJID="OBJ000229">Vec: Súlad nemeckých a britských daňových dohôd so Švajčiarskom so smernicou EÚ o zdaňovaní úspor </OBJECT><CONTENT><PARA>Nemecko i Spojené kráľovstvo nedávno podpísali dvojstranné daňové dohody so Švajčiarskom. Podľa dohody uzavretej medzi Nemeckom a Švajčiarskom bude odvádzaná konečná zrážková daň z príjmov z úspor, investícií atď. nemeckých občanov, ktorí majú vo Švajčiarsku účet (článok 18). Dohoda obsahuje ustanovenia o jednorazovej platbe ako náhrade za stratené príjmy v minulosti, uhrádzanej spočiatku švajčiarskymi bankami, ako aj ustanovenia o trvalej dani z úroku a kapitálového výnosu. Zrážková daň však bude vrátená anonymne, čím sa bude chrániť švajčiarske bankové tajomstvo. Podobné dohody môžu plánovať i ďalšie členské štáty, pričom v súčasnosti o nich uvažujú Francúzsko a Španielsko.</PARA><PARA>1. Domnieva sa Komisia, že nemecko-švajčiarska daňová dohoda, v ktorej sa stanovuje zrážková daň vo výške 26,375% (článok 18), je v súlade so smernicou EÚ o zdaňovaní úspor a dohodou medzi ES a Švajčiarskou konfederáciou, ktorá stanovuje podobné opatrenia ako smernica EÚ o zdaňovaní úspor, v ktorej sa uvádza zrážková daň vo výške 35%? Je systém zápočtu dane podľa článku 20 dohody postačujúci, a to i vzhľadom na 48% zrážkovú daň vyberanú v Spojenom kráľovstve? Mala Komisia možnosť posúdiť podmienky dohody uzavretej medzi Spojeným kráľovstvom a Švajčiarskom, a ak áno, ako hodnotí ustanovenia tejto dohody?</PARA><PARA>2. Aký vplyv má podľa Komisie táto dohoda na rokovania o smernici EÚ o zdaňovaní úspor, ktoré prebiehajú v Rade, a všeobecnejšie, ako sa táto dohoda zlučuje s vyhláseným cieľom užšej daňovej koordinácie medzi členskými štátmi na úrovni EÚ? Považujú Komisia alebo ostatné členské štáty túto dohodu za prekážku, ktorá bráni pokroku vo vývoji smernice EÚ o zdaňovaní úspor? Aké kroky podnikne Komisia, aby obhájila ustanovenia smernice EÚ o zdaňovaní úspor a pokročila v jej revízii?</PARA><PARA>3. Majú členské štáty právomoc vyjednávať takéto dvojstranné dohody napriek tomu, že smernica EÚ o zdaňovaní úspor už obsahuje ustanovenia týkajúce sa tej istej veci? Domnieva sa Komisia, že by mala zohrávať silnejšiu úlohu pri kontrole ex ante dvojstranných daňových dohôd uzatváraných medzi členskými štátmi a tretími krajinami? Bola Komisia zapojená do jednaní alebo sa s ňou konzultovalo pri rokovaniach medzi Nemeckom/Spojeným kráľovstvom a Švajčiarskom? Bude sa Komisia usilovať o to, aby bola zapojená do nadchádzajúcich rokovaní s ďalšími tretími krajinami alebo aby sa s ňou v tejto súvislosti konzultovalo?</PARA><PARA>4. Ako sa dohoda vzťahuje na článok 26 vzorového dohovoru OECD? Predstavuje prekážku v rozvoji automatickej výmeny informácií o daňových záležitostiach ?</PARA></CONTENT></QUEST>