<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000307">O-000307/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97198">Mara Bizzotto</PERSON>, <PERSON ID="96694">Rolandas Paksas</PERSON>, <PERSON ID="97196">Oreste Rossi</PERSON><BRK/>v mene skupiny <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000307">Vec: Revízia nariadenia 2012/2002, ktorým sa zriaďuje Fond solidarity Európskej únie</OBJECT><CONTENT><PARA>S odvolaním sa na článok 352 ZFEÚ o subsidiarite a v súlade s duchom solidarity podľa článku 222 ZFEÚ ustanovila Európska únia v roku 2002 nariadením 2012/2002 Fond solidarity Európskej únie, núdzový nástroj zameraný na poskytovanie naliehavej a účinnej finančnej pomoci obyvateľstvu postihnutému prírodnými katastrofami. Cieľom nástroja je zabezpečiť prostredníctvom nebyrokratických rozhodovacích postupov urýchlenú obnovu normálnych životných podmienok vo všetkých oblastiach postihnutých katastrofou. </PARA><PARA>Vzhľadom na prírodné katastrofy, ktoré momentálne vyčíňajú v severnom Taliansku a ktoré tvrdo zasiahli obyvateľstvo aj hospodárstvo regiónov Ligúria, Piemonte a Lombardia a tiež vzhľadom na povodne, ktoré pred rokom postihli oblasť Benátska a na skutočnosť, že na rozdiel od ustanovení uvedených v odôvodneniach 1, 2, 8 a v článku 1 ZFEÚ táto oblasť dodnes nedostala žiadnu finančnú podporu Európskej únie z dôvodu byrokratických požiadaviek v súvislosti so získavaním údajov, mieni Komisia:</PARA><PARA>uskutočniť revíziu mechanizmu prístupu a aktivácie fondu, ktorý naďalej reaguje na potreby postihnutého obyvateľstva neefektívne a oneskorene? Neuvažovala Komisia o odstránení rozdielu medzi závažnou a mimoriadnou katastrofou, ktorým sa vlastne diskriminujú a znevýhodňujú obete v ich nešťastí? Nepovažuje Komisia za potrebné zaviesť systém výplaty preddavkov odškodného za škody, ktoré utrpia štáty alebo regióny a ktoré by urýchlene dokázali zmierniť dôsledky núdzových situácií?</PARA></CONTENT></QUEST>