<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000249">O-000249/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96860">Michèle Striffler</PERSON><BRK/>v mene <COMMITTEE COMMID="2857">Výboru pre rozvoj</COMMITTEE></TI-AUTHOR></TI><OBJECT OBJID="OBJ000249">Vec: Správa o zodpovednosti EÚ v oblasti financovania rozvoja</OBJECT><CONTENT><PARA>Vzhľadom na to, že rozvojové krajiny, najmä tie najchudobnejšie, obzvlášť ťažko zasiahla celosvetová hospodárska a finančná kríza, sa ukazuje, že dosiahnutie nášho miléniového rozvojového cieľa vyčleniť do roku 2015 na oficiálnu rozvojovú pomoc 0,7 % HND je nevyhnutnejšie než kedykoľvek predtým.</PARA><PARA>V súčasnosti však na toto financovanie chýba viac než 50 miliárd EUR.</PARA><PARA>Je realistické naďalej vyhlasovať, že EÚ zostáva odhodlaná tento cieľ splniť?</PARA><PARA>Ak áno, odkiaľ sa vezmú dodatočné prostriedky? Aké kroky podniknú Komisia a členské štáty na získanie potrebných dodatočných príjmov?</PARA><PARA>Môžu sa Komisia a členské štáty zaviazať, že zabezpečia, aby boli v budúcnosti všetky nové politické úlohy, či už v oblasti zahraničných vzťahov, zmeny klímy alebo v iných oblastiach, pokryté novými dodatočnými zdrojmi a aby nešlo o zdroje presmerované na tieto úlohy na úkor existujúcich rozpočtov určených na rozvoj?</PARA><PARA>Podporia Komisia a členské štáty plné zapojenie Parlamentu do budúceho partnerského hodnotenia rozvojovej spolupráce EÚ zo strany Výboru OECD pre rozvojovú pomoc?</PARA></CONTENT></QUEST>