<imp:content xmlns:imp="http://APIE.imp">

<imp:doc imp:orderNum="SK">
<InfopressAngleDeVue language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>Prečo áno dobrovoľníctvu v Európskej únii</Title><Topic>Mládež</Topic><Country>Slovensko</Country><PublicationDate>2011-05-23 - 11:11</PublicationDate><Chapo>Dobrovoľníctvo má svoj zmysel a určite by malo získať väčší priestor v spoločnosti. Obohacuje nielen tých, ktorým je pomoc určená, ale aj dobrovoľníkov. Pomáha im získavať nové skúsenosti, vyplynulo z diskusie Prečo áno dobrovoľníctvu v EÚ, ktorú zorganizovala Informačná kancelária EP na Slovensku v spolupráci s C.A.R.D.O a Centrom dobrovoľníctva.  Podujatie sa konalo v piatok 6. mája 2011 na Univerzite Mateja Bela v Banskej Bystrici.</Chapo><Content><xhtml:div>

<xhtml:div>Diskusia vyvrcholila otvorením výstavy "Dobrovoľníctvo cez objektív" a priamym zapojením sa účastníkov do dobrovoľníckej činnosti. </xhtml:div>
<xhtml:div align="left" dir="ltr"><xhtml:span><xhtml:font color="#427d64">Účastníci diskusie mali možnosť dozvedieť sa čo je dobrovoľníctvo, aké má formy, kde je možné získať informácie o dobrovoľníctve, ale aj o tom, ako je možné sa do takýchto aktivít priamo zapojiť. Aktívni dobrovoľníci, Janka Šolcová a Ondrej Mäsiar, zároveň prezentovali svoje skúsenosti s dobrovoľníckou činnosťou na Slovensku a v zahraničí. </xhtml:font></xhtml:span></xhtml:div>
<xhtml:div align="left" dir="ltr"><xhtml:span/><xhtml:span><xhtml:font color="#427d64">"Európsky rok dobrovoľníctva je príležitosťou na propagáciu dobrovoľníctva, vytváranie priaznivého prostredia pre dobrovoľníkov a na uznanie dobrovoľníctva ako nástroja zvyšovania kvality života a spoločnosti. Aj preto Európska únia napomáha a financuje projekty v oblasti dobrovoľníckych aktivít," uviedol Robert Hajšel, riaditeľ Informačnej kancelárie Európskeho parlamentu na Slovensku. </xhtml:font></xhtml:span></xhtml:div>
<xhtml:div align="left" dir="ltr"><xhtml:span/><xhtml:span><xhtml:font color="#427d64">Dobrovoľníctvo je jednou z oblastí, ktorá nie je regulovaná na európskej úrovni. Slovensko v súčasnosti pripravuje zákon o dobrovoľníctve. "Návrh zákona je v súčasnosti v medzirezortnom pripomienkovom konaní, preto pozývame všetkých aby sa zapojili do verejnej diskusie. Zákon tvoríme tak, aby sme podporovali dobrovoľníctvo a nie kládli prekážky", povedala Jana Žitňanská, poslankyňa NR SR, ktorá iniciovala prípravu zákona na Slovensku. "Zákon o dobrovoľníctve potrebujeme preto, aby definoval dobrovoľnícku činnosť, a vymedzil podmienky, povinnosti a práva dobrovoľníckych organizácií a dobrovoľníkov a vytvoril priestor pre jeho uznanie", doplnila Alžbeta Mračková, výkonná riaditeľka C.A.R.D.O.</xhtml:font></xhtml:span></xhtml:div>
<xhtml:div align="left" dir="ltr"><xhtml:span><xhtml:font color="#427d64">V druhej časti podujatia organizátori odmenili troch autorov víťazných fotografií na tému dobrovoľníctvo. Najviac odbornú porotu zaujala fotografia Henricha Mišoviča zobrazujúca dobrovoľníkov medzinárodného festivalu Nitra pri demontáži scény. Výstava 12 najlepších fotografií  bude putovať do decembra 2011 po rôznych mestách Slovenska. </xhtml:font></xhtml:span></xhtml:div>
<xhtml:div align="left" dir="ltr"><xhtml:span><xhtml:font color="#427d64">Diskusia inšpirovala mnohých, aby si zažili dobrovoľníctvo na vlastnej koži v Stredisku sociálnych služieb v Banskej Bystrici. Dobrovoľníci natierali plot, stavali skalku, vyrábali pomôcky pre klientov, čistili záhradu a rozprávali sa so seniormi - obyvateľmi zariadenia.</xhtml:font></xhtml:span></xhtml:div>

</xhtml:div></Content><REF text-before="reference_abbr"><ns1:ID>20110520IPR19855</ns1:ID></REF></InfopressAngleDeVue>
</imp:doc>
<imp:links imp:orderNum="SK">
</imp:links><imp:assoc imp:orderNum="SK">
<ASSOCIATION NAME="DTD">-//EP//DTD IM-PRESS 20050901 AVI DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 AVI DOC XML V0//EN</ASSOCIATION>
</imp:assoc>
</imp:content>