<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000174">O-000174/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1934">Daniel Cohn-Bendit</PERSON>, <PERSON ID="28233">Rebecca Harms</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000174">Vec: Potlačenie protestných demonštrácií na podporu Tibetu v Maďarsku v súvislosti s návštevou čínskeho premiéra Wena Ťia-paa</OBJECT><CONTENT><PARA>Pri príležitosti návštevy čínskej delegácie na vysokej úrovni pod vedením premiéra Wena Ťia-paa dostalo 25. júna 2011 aspoň sedem osôb, ktoré sú členmi tibetských mimovládnych organizácií alebo sú tibetského pôvodu, príkaz dostaviť sa na Úrad pre migráciu a národnosť bez akéhokoľvek udaného dôvodu. Všetci títo ľudia v Maďarsku pracujú a žijú legálne.</PARA><PARA>Z nich sa na Úrade pre migráciu a národnosť prihlásil iba Namgyal Cevang, ktorý tu bol zadržaný do tej doby, kým čínska delegácia neopustila Budapešť. </PARA><PARA>Premiér Orbán v tlačovom vyhlásení uviedol, že Maďarsko obdivuje to, ako Čína prispieva k prosperite a pokroku svojich občanov a sveta, a preto sa chce od Číny učiť. </PARA><PARA>27. júna 2011 premiér Orbán ako odpoveď na otázku na ústne zodpovedanie v maďarskom parlamente tiež uviedol, že „Maďarsko ani v budúcnosti nebude tolerovať žiadnu formu protestu, ktorá by mohla poškodiť strategické záujmy krajiny tým, že naruší oficiálne návštevy vrcholných zahraničných predstaviteľov.“ Poslanci za jeho stranu vydali v ten istý deň vyhlásenie, v ktorom opatrenie Úradu pre migráciu a národnosť odsúdili ako protiústavné a porušujúce základné ľudské práva.</PARA><PARA>Súhlasí Komisia s tým, že svojvoľné zadržanie Namgyala Cevanga Úradom pre migráciu a národnosť by sa malo považovať za porušenie článku 5Európskeho dohovoru o ochrane ľudských práv a základných slobôd? Môže Komisia k uvedenému zaujať stanovisko?</PARA><PARA>Súhlasí Komisia s tým, že vyjadrenie premiéra Orbána je v rozpore s článkom 6 ods. 3 ZEÚ, v ktorom sa uvádza, že „základné práva tak, ako sú zaručené Európskym dohovorom o ochrane ľudských práv a základných slobôd (...) predstavujú všeobecné zásady práva Únie“, a tiež porušuje články 11 a 12 Charty základných práv, ako aj s články 19 a 21 Medzinárodného paktu o občianskych a politických právach, ktorého zmluvnou stranou je aj Maďarsko? Aké opatrenia má Komisia v úmysle prijať?</PARA></CONTENT></QUEST>