<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0016">O-0016/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="93543">Andrzej Wielowieyski</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0016">Vec: Všeobecné konzultácie s občanmi EÚ</OBJECT><CONTENT><PARA>EÚ rozširuje svoje právomoci a činnosti rýchlosťou, ktorú ešte viac podporí Lisabonská zmluva. V protiklade k tomu prieskumy a vedecké štúdie neustále poukazujú na nedostatok priameho kontaktu s občanmi, ktorí vnímajú politiky a činnosti EÚ ako vzdialené a nezrozumiteľné. EÚ sa dostáva len okrajovej pozornosti zo strany médií a národných politických strán. V dôsledku toho čelí EÚ silnému poklesu legitimity u občanov, čo dôrazne signalizujú opakované neúspechy pri ľudovom hlasovaní. Táto skutočnosť predstavuje výraznú hrozbu pre európsku demokraciu a politickú budúcnosť EÚ.</PARA><PARA>EÚ vyvíja významnú informačnú činnosť a dialóg s občanmi. Projekt s názvom Komunikovanie o Európe v partnerstve rozhodne predstavuje podstatný krok vpred. Tento dialóg má bohužiaľ i naďalej obmedzený dopad – ako priamy, tak aj nepriamy – na približne 50 000 občanov. Preto sme ešte stále veľmi ďaleko od vytvorenia priestoru pre verejnú diskusiu a ozajstného európskeho dialógu, ktorý by bol schopný vzbudzovať záujem občanov EÚ.</PARA><PARA>Účinným prostriedkom na vytvorenie takéhoto európskeho verejného priestoru by mohlo byť organizovanie všeobecných konzultácií s európskymi občanmi. O naliehavej potrebe tohto opatrenia hovoril na poslednom kongrese Európskeho hnutia v Haagu bývalý predseda Parlamentu Pat Cox. Pán Cox trval na tom, že treba prelomiť začarovaný kruh dialógu, ktorý oslovuje iba elity. <BRK/></PARA><PARA>Je Komisia pripravená na vytvorenie   stratégie pre rozvoj všeobecného dialógu s občanmi, ktorého jasným cieľom   bude oslovovať milióny občanov? <BRK/></PARA><PARA>Aké opatrenia prijme   Komisia s cieľom účinne zapojiť členské štáty do týchto projektov? <BRK/></PARA><PARA>Môže Komisia stanoviť   harmonogram pre rozvoj všeobecných konzultácií s občanmi, pričom by zabezpečila   prechodné opatrenia, ktoré by plne využívali prostriedky navrhované   v rámci elektronického hlasovania?</PARA></CONTENT></QUEST>