<QUEST VERSION="2"><TI><TI-INTRO>Otázka na hodinu otázok <QREF QID="H-2011-000185-R01">H-000185/2011/rev.1</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: mája 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="99325">Spyros Danellis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000185">Vec: Inovácia a opatrenia na boj proti zmene klímy</OBJECT><CONTENT><PARA>EÚ potrebuje na dosiahnutie svojich odvážnych plánov v oblasti zmeny klímy inovačné technológie. Prispôsobenie sa zmene klímy by sa tak mohlo stať nástrojom rastu, tvorby státisícov pracovných miest, ako aj vývozu vyspelých technológií. Nedostatočné súkromné investície do nových, vysoko rizikových malých a stredných podnikov však znamenajú, že inovácia v oblasti ekologických technológií v Európe bude vysoko závislá od verejných financií. V EÚ s 27 národnými inovačnými politikami a množstvom programov EÚ (napríklad európsky plán na oživenie hospodárstva, Európsky strategický plán pre energetické technológie, NER 300, iniciatíva Europe INNOVA, Kohézny fond) má podľa OECD medzivládna koordinácia zásadnú úlohu.</PARA><PARA>Považovala by preto Komisia za vhodné poveriť celoplošne pôsobiaci špecializovaný orgán úlohou zjednodušiť záležitosti, stanoviť spoločné ciele a kritériá výberu a poskytovať informácie zainteresovaným stranám o programoch inovácie v oblasti ekologických technológií na úrovni EÚ? </PARA><PARA>Zvážila by Komisia zavedenie nových iniciatív, ako napr. výročnú cenu za inovácie v oblasti zmeny klímy?</PARA></CONTENT></QUEST>