<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0097">O-0097/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="2173">Arlene McCarthy</PERSON> v mene <COMMITTEE COMMID="817">Výboru pre vnútorný trh a ochranu spotrebiteľa</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0097">Vec: Aspekty ochrany spotrebiteľa pri falšovateľstve</OBJECT><CONTENT><PARA>Falšovateľstvo a pirátstvo sa v posledných rokoch čoraz viac rozmáhajú. V roku 2007 colné úrady zaregistrovali viac ako 43 000 prípadov falošného tovaru zhabaného na vonkajšej hranici EÚ, čo v porovnaní s 37 000 prípadmi v roku 2006 predstavuje nárast o takmer 17%. V čoraz väčšej miere sa falšujú lieky, potraviny, kozmetika, hračky a elektronické zariadenia. Okrem spôsobenia značných hospodárskych škôd podnikom vnútorného trhu môžu tieto výrobky vážne poškodiť spotrebiteľov. Parlament sa preto pýta Komisie: <BRK/></PARA><PARA>Aké opatrenia môže Komisia prijať   na zlepšenie administratívnej štruktúry svojej práce v tejto oblasti?   Vytvorí Komisia interné koordinačné oddelenie s cieľom spojiť príslušné   tímy rôznych GR a vypracovať spoločný akčný program?  <BRK/></PARA><PARA>Môže Komisia predložiť   štatistiku o tom, koľko ľudí bolo poškodených v dôsledku fungovania   trhu s falošným tovarom (najmä pokiaľ ide o zdravie a bezpečnosť)? Považuje   Komisia súčasné zhromažďovanie údajov v súvislosti so škodami spôsobenými   spotrebiteľom za adekvátne? Možno systém RAPEX vylepšiť tak, aby poskytoval   základné informácie o prípadoch poškodenia spotrebiteľov v dôsledku   používania falošného tovaru?  <BRK/></PARA><PARA>Aké kroky Komisia podnikne,   aby zabezpečila dôveru spotrebiteľa v produkty predávané na vnútornom   trhu? Aké ďalšie opatrenia prijme na zabezpečenie dôkladnejšieho presadzovania   právnych predpisov a prísnejších (colných) kontrol v rámci a mimo EÚ? <BRK/></PARA><PARA>Akým spôsobom bude Komisia   informovať spotrebiteľov o hrozbe, ktorú falošný tovar predstavuje pre   ich zdravie a bezpečnosť? Ako do tejto činnosti zapojí členské štáty?   Podporila by Komisia myšlienku vytvorenia strediska EÚ na monitorovanie   falošného tovaru a pirátstva?</PARA></CONTENT></QUEST>