<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000245">O-000245/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28619">Tatjana Ždanoka</PERSON>, <PERSON ID="96815">Judith Sargentini</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="4519">Claude Moraes</PERSON>, <PERSON ID="96999">Alexander Mirsky</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="39713">Renate Weber</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000245">Vec: Hlasovacie právo v komunálnych voľbách pre obyvateľov Lotyšska bez štátneho občianstva</OBJECT><CONTENT><PARA>Po obnovení nezávislosti bolo lotyšské občianstvo obnovené iba občanom Lotyšska spred roka 1940 a ich potomkom. Ostatné osoby majú právo získať občianstvo len naturalizáciou a niektoré nie sú oprávnené vôbec. V rokoch 1995 – 2011 bolo naturalizovaných iba 136 293 osôb. K 1. januáru 2011 bolo bez občianstva stále 326 735 osôb (14,6% celkovej populácie). </PARA><PARA>Takmer všetci obyvatelia známi ako „osoby bez občianstva“ patria k etnickým menšinám (etnickí Rusi, Bielorusi, Ukrajinci, Poliaci, Litovčania, Židia). Osoby bez občianstva, ktoré tvoria 23,7% obyvateľstva v Rige, 18,9% v Daugavpilse, 20,5% v Liepāji, 19,2% v Jūrmale a 18,9% vo Ventspilse, sa nemôžu zapájať do komunálnej politiky. V roku 2009 predstavovala priemerná účasť osôb oprávnených voliť v komunálnych voľbách 53,8%, čo znamená, že v niektorých najväčších miestnych samosprávach Lotyšska sú zastúpené záujmy menej než polovice obyvateľov.</PARA><PARA>Výbor OSN pre ľudské práva, Výbor OSN pre odstránenie rasovej diskriminácie, Parlamentné zhromaždenie Rady Európy, Kongres miestnych a regionálnych samospráv Rady Európy, Komisár Rady Európy pre ľudské práva, Európska komisia proti rasizmu a intolerancii a Parlamentné zhromaždenie OBSE odporučili umožniť osobám bez občianstva zúčastniť sa na komunálnych voľbách. Vo svojom uznesení o súhrnnej monitorovacej správe Európskej komisie z 11. marca 2004 o stave pripravenosti na členstvo v EÚ Parlament navrhol, aby lotyšské orgány zvážili možnosť povoliť dlhodobým obyvateľom bez občianstva účasť na voľbách do samospráv. Dňa 22. apríla 2009 Parlament vo svojom uznesení o rokovaniach Výboru pre petície počas roku 2008 naliehavo žiadal Komisiu, aby prísne monitorovala a podporovala legalizáciu štatútu osôb bez občianstva v Lotyšsku.</PARA><PARA>– Akým spôsobom riešila Komisia túto otázku v rámci nadväzných krokov k odporúčaniam Parlamentu?</PARA><PARA>– Súhlasí Komisia s tým, že situácia osôb bez občianstva by mala byť prísne monitorovaná a najmä riadne zohľadnená v správe o občianstve a správy o uplatňovaní Charty základných práv EÚ?</PARA><PARA>– Súhlasí Komisia s názorom, že nedostatok demokracie v Lotyšsku môže odhaliť jasné riziko vážneho porušovania zásad demokracie a dodržiavania ľudských práv a základných slobôd?</PARA></CONTENT></QUEST>