<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0005">O-0005/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladá: <PERSON ID="96930">Vital Moreira</PERSON> v mene <COMMITTEE COMMID="2859">Výboru pre medzinárodný obchod</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0005">Vec: Vplyv hospodárskej krízy na svetový obchod</OBJECT><CONTENT><PARA>Ukazuje sa, že kríza viedla v roku 2009 k zníženiu objemu svetového obchodu o 10%. Pre EÚ a ďalšie krajiny orientované na vývoz je nevyhnutné udržať medzinárodný obchod v chode. Napriek záväzkom, ktoré prijali krajiny G20, sa v reakcii na krízu zvýšil počet opatrení obmedzujúcich a narúšajúcich obchod tak v rámci krajín G20, ako aj v celosvetovom kontexte.</PARA><PARA>Aké kroky sa podnikli proti týmto opatreniam? A naopak, podnikli tretie krajiny nejaké kroky voči opatreniam EÚ na urýchlenie hospodárskeho rastu?</PARA><PARA>Ukazuje sa, že niektoré krajiny s rýchlo sa rozvíjajúcim hospodárstvom, ktoré boli krízou postihnuté menej, sa stávajú hnacou silou rastu v medzinárodnom obchode. V takomto prípade by priemyselné podniky v EÚ mali presmerovať svoj vývoz na iné trhy a v prípade potreby zmeniť aj vlastnosti svojich výrobkov. Akú stratégiu plánuje Komisia presadiť, aby umožnila priemyslu EÚ stať sa konkurencieschopnejším?</PARA><PARA>Globálna kríza a následný pokles svetového obchodu majú mnohoraký dosah na rozvojové krajiny, ktoré vykazujú najvyššiu mieru nezamestnanosti. Aké nápravné opatrenia plánuje Komisia prijať v rámci svojich obchodných vzťahov, najmä pokiaľ ide o najchudobnejšie krajiny sveta?</PARA><PARA>Vysoký obchodný deficit spôsobujú na jednej strane nadmerné výdavky a zadlženosť niektorých členských štátov, ako aj USA, a na strane druhej obchodné prebytky veľkých exportne orientovaných ekonomík v niektorých krajinách s rýchlo sa rozvíjajúcim hospodárstvom. Tieto obchodné deficity prispeli ku globálnej nerovnováhe, ktorá stojí v počiatkoch celosvetovej hospodárskej krízy. Akú stratégiu zamýšľa Komisia prijať v rámci svojej obchodnej politiky, aby zmiernila globálnu nerovnováhu?</PARA><PARA>Sociálne účinky krízy a následný pokles svetového obchodu budú trvať dlhšie než oživenie hospodárstva. Kedy plánuje Komisia vypracovať posúdenie dosahu krízy na zamestnanosť v Európe a rozvojových krajinách? Akú stratégiu plánuje Komisia prijať s cieľom dosiahnuť začlenenie sociálneho a environmentálneho rozmeru obchodu do medzinárodných pravidiel WTO?</PARA></CONTENT></QUEST>