<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:xhtml="http://www.w3.org/1999/xhtml"><Title>Rozhodnutie o dátume vstupu Bulharska a Rumunska do EÚ urobí EK v októbri</Title><Topic>Rozšírenie</Topic><PublicationDate>2006-05-16 - 18:53</PublicationDate><Chapo>

Počas dnešného zasadnutia EP v Štrasburgu oboznámila Európska komisia poslancov s hodnotením pripravenosti Bulharska a Rumunska na vstup do Únie. Komisár pre rozšírenie Olli REHN a predseda EK José Manuel BARROSO uviedli, že v niektorých oblastiach (najmä v oblasti spravodlivosti a vnútorných záležitostí) sú ešte potrebné zmeny a preto sa konečné rozhodnutie o vstupe odloží na október tohto roku. 

</Chapo><Content><xhtml:div>

<xhtml:div> </xhtml:div>
<xhtml:div align="justify">Zmluva o pristúpení Bulharska a Rumunska k Európskej únii stanovuje, že pokiaľ by hrozilo vážne riziko, že by jedna z týchto dvoch krajín nebola pripravená splniť do 1. januára 2007 podmienky členstva, môže Rada EÚ odložiť dátum vstupu o jeden rok. Navrhnúť Rade takýto krok je úlohou Komisie.</xhtml:div>
<xhtml:div align="justify"> </xhtml:div>
<xhtml:div align="justify">V rozprave na plenárnom zasadnutí dnes okrem Komisie vystúpili aj lídri politických skupín a iní poslanci Európskeho parlamentu.</xhtml:div>
<xhtml:div align="justify"> </xhtml:div>
<xhtml:div align="justify">Predseda Komisie José Manuel <xhtml:strong>BARROSO </xhtml:strong>vyjadril presvedčenie, že Rumunsko a Bulharsko bude pripravené na členstvo k 1. januáru 2007, ako však dodal, "obe krajiny musia vyriešiť ešte niekoľko dôležitých otázok". Za tieto označil najmä zabezpečenie reformy nezávislého súdnictva a boj proti korupcii. Ak nastane v spomínaných oblastiach spomínaný pokrok, Európska komisia podľa jeho slov v októbri rozhodne, či sa 1. január 2007 zachová ako dátum ich pristúpenia. Ako ďalej pripomenul, on sám, ako aj eurokomisár pre rozšírenie Olli Rehn, pocestujú zajtra do Sofie a Bukurešti, aby toto svoje posolstvo osobne tlmočili bulharskej a rumunskej vláde.</xhtml:div>
<xhtml:div align="justify"> </xhtml:div>
<xhtml:div align="justify">V rovnakom duchu ako jeho predrečník vystúpil aj eurokomisár pre rozšírenie Olli <xhtml:strong>REHN. </xhtml:strong>Pripomenul, že aj pri poslednom rozšírení EÚ o 10 nových členských krajín chýbala určitá istota, "no nakoniec má Únia dôvod na spokojnosť". Bulharsko a Rumunsko podľa neho tvrdo pracujú a Európska komisia si všíma ich pokrok. "Našim cieľom je ich plnoprávne členstvo, no musíme dbať aj na podmienky zmlúv, ktoré musia splniť."</xhtml:div>
<xhtml:div align="justify"> </xhtml:div>
<xhtml:div align="justify">Líder skupiny Európskej ľudovej strany (kresťanských demokratov) a Európskych demokratov Hans-Gert<xhtml:span> <xhtml:strong>POETTERING</xhtml:strong></xhtml:span> (EPP-ED, DE) venoval úvod svojho príspevku ostrej kritike Rady za jej neprítomnosť na tejto, ako aj na ďalších dôležitých parlamentných diskusiách. Čo sa týka prístupového procesu Bulharska a Rumunska, vyjadril potešenie, že sú na správnej ceste a ocenil obrovský kus práce, ktorý museli v tomto smere urobiť. "Vieme, že po 44. rokoch komunizmu je ťažké vybudovať dobrý právny systém, no ak žiadame, aby sa to dosiahlo pred vstupom do Únie, je to v záujme nás všetkých." To je podľa neho možné dosiahnuť len cestou implementácie zmien do praxe. "Dúfam, že v jeseni už budeme môcť povedať, že vstupu  k 1. januáru 2007 nič nebráni". Ako pripomenul, pre úspešné rozšírenie EÚ je tiež potrebný dobrý právny rámec, za ktorý označil prijatie Európskej ústavnej zmluvy. Na záver svojho príspevku poprial predsedovi Komisie a komisárovi pre rozšírenie šťastnú cestu do Bulharska a Rumunska a celej Európe "šťastnú budúcnosť".</xhtml:div>
<xhtml:div align="justify"> </xhtml:div>
<xhtml:div align="justify">Martin <xhtml:strong>SCHULZ</xhtml:strong> (PES, DE), predseda Socialistickej skupiny v Európskom parlamente povedal, že jeho politická skupina je za vstup Bulharska a Rumunska k 1.1.2007, "ak nebudú žiadne väčšie prekážky." Komisii odkázal, že formulácie EK o problémových oblastiach, ktoré ešte Bulharsko a Rumunsko musia napraviť, nehovoria úplne jasne, čo sa od oboch krajín očakáva. "Dám vám radu", odkázal Schulz Komisii, "Bulharsku a Rumunsku hovorte oveľa presnejšie, čo od nich chceme, pretože v tejto poslednej fáze na presnosti veľmi záleží. Je to totiž vaša veľká zodpovednosť, či požadované podmienky splnia a táto zodpovednosť sa prejaví najmä v októbri, keď ich budete musieť presne zhodnotiť."</xhtml:div>
<xhtml:div align="justify"> </xhtml:div>
<xhtml:div align="justify">Graham<xhtml:span> <xhtml:strong>WATSON</xhtml:strong></xhtml:span> (ALDE, UK) za Skupinu Aliancia liberálov a demokratov vo svojom prejave uviedol, že zhodiť berlínsky múr bolo oveľa jednoduchšie, ako vybudovať fungujúcu demokraciu. Bulharsko a Rumunsko však podľa neho urobili pokrok a Európska komisia by na jeseň nemala meniť svoje rozhodnutie. Obom krajinám treba podľa jeho slov ukázať, že na svojej ceste "nekráčajú osamote" a že sú hodnotené rovnako, ako boli hodnotené aj predošlé vstupujúce štáty. Čo sa týka dátumu vstupu, vyjadril sa za "čo najrýchlejšie prijatie oboch krajín".</xhtml:div>
<xhtml:div align="justify"> </xhtml:div>
<xhtml:div align="justify">Daniel Marc <xhtml:strong>COHN-BENDIT</xhtml:strong> (Greens/EFA, DE) sa za Skupinu zelených/Európsku slobodnú alianciu vyjadril kriticky voči mnohým nedostatkom, ktoré podľa neho obe prístupové krajiny ešte nenapravili. Za najzávažnejšie označil problémy menšín, najmä rómskej menšiny, a uviedol, že "je za vstup, no nie za každú cenu". Komisii vytkol, že už dávno o nepripravenosti Bulharska a Rumunska vedela, no tvárila sa, že to nevidí. "Ak to urobíme pre tieto dve krajiny, urobíme to aj v prípade Turecka a krajín západného Balkánu?", spýtal sa pléna a upozornil, že "ide o viac ako o členstvo týchto dvoch krajín."</xhtml:div>
<xhtml:div align="justify"> </xhtml:div>
<xhtml:div align="justify">Jaromír <xhtml:strong>KOHLÍČEK</xhtml:strong> (GUE/NGL, CZ) z Konfederatívnej skupiny Európskej zjednotenej ľavice - Nordickej zelenej ľavice ostro kritizoval EÚ za "diskriminačné podmienky", ktoré podľa jeho slov voči Bulharsku a Rumunsku uplatňuje, a upozornil, že "všetko, čo sa dá vytýkať ako nedostatok starým členským krajinám, teraz Únia žiada mať vyriešené u Bulharska a Rumunska". Ako dodal jeho politická skupina je za to, aby obe krajiny vstúpili do Únie v plánovanom termíne v januári 2007. </xhtml:div>
<xhtml:div align="justify"> </xhtml:div>
<xhtml:div align="justify">Bastiaan <xhtml:strong>BELDER</xhtml:strong> (IND/DEM, NL) zo Skupiny nezávislosť/demokracia spomenul, že Bulharsko a Rumunsko treba posudzovať oddelene a v októbri vydať jasný signál na vstup v roku 2007.</xhtml:div>
<xhtml:div align="justify"> </xhtml:div>
<xhtml:div align="justify">Brian <xhtml:strong>CROWLEY</xhtml:strong> (UEN, IE) v mene Skupiny Únie za Európu národov hovoril o nutnosti zlepšiť v Rumunsku starostlivosť o deti, najmä o deti z detských domovov, aby boli dodržiavané ich práva. "Osobne poznám veľa ľudí z Írska, ktorí by si opustené rumunské deti chceli adoptovať a poskytnúť im domov, no existuje množstvo rôznych prekážok." Čo sa týka vstupu oboch krajín do EÚ Crowley uviedol, že je za ich vstup a tiež za to, aby Únia nielen poúčala, ako má ich systém fungovať, no poskytla im aj pomocnú ruku a cenné rady z praxe. Komunikovať treba podľa jeho slov tiež s bulharskými a rumunskými občanmi a vysvetliť im ich práva, ktoré im budú vyplývať z členstva.</xhtml:div>
<xhtml:div align="justify"> </xhtml:div>
<xhtml:div><xhtml:span>Zo slovenských europoslancov vystúpil v rozprave Arpád <xhtml:strong>DUKA-ZÓLYOMI </xhtml:strong>(EPP-ED, SK), ktorý sa vyjadril k Rumunsku. Ako spomenul, "1. január 2007 sa blíži tempom rýchlika a aj napriek snahám je ešte potrebné doriešiť mnohé otázky". V oblasti menšín sa podľa jeho slov už urobilo veľa, no samotný fakt, že maďarská menšina je v Rumunsku vo vláde "ešte neznamená úplne zabezpečenie všetkých menšinových práv". Za ďalšie nedoriešené témy označil skutočnosť, že zákon o ochrane menšín ešte nebol v Rumunsku prijatý, a za problematické otázky označil aj reštitúcie cirkevného majetku, nedostatočnú garanciu maďarského jazyka na univerzitách a súčasný volebný zákon, ktorý je podľa neho diskriminačný. Za vhodné riešenie označil úzky monitoring počas troch rokov.</xhtml:span></xhtml:div>

</xhtml:div></Content><REF text-before="reference_abbr"><ns1:ID>20060512IPR08066</ns1:ID></REF></Infopress>
</imp:doc>
<imp:links imp:orderNum="0">
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>