<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0184">O-0184/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97019">Ivo Vajgl</PERSON>, <PERSON ID="97228">Pino Arlacchi</PERSON>, <PERSON ID="96922">Izaskun Bilbao Barandica</PERSON>, <PERSON ID="97129">Luigi de Magistris</PERSON>, <PERSON ID="96683">Carl Haglund</PERSON>, <PERSON ID="97203">Ramon Tremosa i Balcells</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0184">Vec: Zhoršujúca sa situácia v Západnej Sahare</OBJECT><CONTENT><PARA>Podľa viacerých správ sa situácia na okupovaných územiach Západnej Sahary v uplynulých týždňoch výrazne zhoršila. Viac ako 12 000 západosaharských mužov, žien a detí opustilo svoje mestá a postavilo si stany v okrajových častiach miest El Aaiún, Smara a Boujdour, aby protestovali proti pokračujúcemu využívaniu prírodných zdrojov Západnej Sahary, svojej zúfalej sociálno-hospodárskej situácii a proti vytrvalému odmietaniu Maroka umožniť OSN zorganizovať slobodné a spravodlivé referendum o osude Západnej Sahary.</PARA><PARA>Dňa 24. októbra v čase vyostrujúcej sa situácie zastrelili marockí vojaci, ktorí dohliadajú na tábory, 14-ročného chlapca Al-Nagema Al-Qarhiho. Správy uvádzajú, že k jeho zastreleniu došlo v aute privážajúcom zásoby do jedného z táborov, ktoré postavili západosaharskí protestujúci. Veľa ľudí v táboroch začalo tiež trpieť chorobami v dôsledku vzniknutých neľudských podmienok vyplývajúcich z blokády oblastí marockou armádou. Situácia v táboroch v Západnej Sahare a Tindoufe môže vyústiť do skutočnej humanitárnej tragédie s nepredvídateľnými následkami.</PARA><PARA>1. Bude Komisia uvažovať o výzvach marockej vláde, aby:</PARA><PARA>– zabezpečila, že humanitárna pomoc a iné zásoby sa bez prekážok dostanú k civilnému obyvateľstvu v táboroch?</PARA><PARA>– ukončila svoju politiku diskriminácie a porušovania ľudských práv, ktorú uplatňuje voči západosaharským obyvateľom, ako aj plienenie ich prírodných zdrojov?</PARA><PARA>– dodržiavala svoje medzinárodné záväzky a umožnila ľudu Západnej Sahary nezávisle rozhodnúť o jeho budúcnosti v slobodnom a spravodlivom referende, ako odporúčajú rezolúcie Bezpečnostnej rady OSN?</PARA><PARA>2. Aké ďalšie opatrenia Komisia zvažuje v tejto súvislosti?</PARA></CONTENT></QUEST>